Ja som najskôr roky pracoval ako manažér, vytvorili sme rodinný podnik, ktorý zamestnal tisíce ľudí a mal viac ako milión klientov, takže mám veľké skúsenosti z oblasti ekonomiky ... spolu so svojim priateľom sme založili neziskovú organizáciu Dobrý anjel ...

Andrej Kiska uvádza správne väčšinu faktov ohľadom svojich skúsenosti. Nie sme však schopní z neutrálnych údajov overiť počet klientov a počet zamestnancov jeho firiem. Kým o počte zamestnancov sme našli zmienku iba na jeho osobnej stránke, počet klientov uvádzajú rozličné média v súvislosti s predajom, avšak tie uvádzajú, koľko klientov získala VÚB a nie koľko klientov spoločnosti v minulosti mali. Výrok preto označujeme ako neoveriteľný. Životopis Andreja Kisku na stránke dobryanjel.sk uvádza okrem iného: " V roku 1996 založil splátkové spoločnosti Triangel a Quatro, ktoré v nasledujúcich rokoch spolu s bratom aj viedol. Po ich predaji v roku 2005 sa rozhodol svoje manažérske schopnosti a časť peňazí získaných z predaja venovať na charitatívnu činnosť ." Životopis na stránke databazeknih.cz uvádza: " Spolu s priateľom založil v roku 2006 neziskovú organizáciu Dobrý Anjel. " Jeho spoločnosť Triange-Quatro odkúpila v roku 2004 VÚB, pri čom podľa Trendu získala 400 tisíc klientov. V inom článku Trend uvádza, že VÚB získali " skupinu rodinných firiem TatraCredit, Quatro, Q-Car, Slovenská požičovňa a Slovenské kreditné karty, ktorú Andrej Kiska založil spolu s bratom Jaroslavom a bratrancom Bystríkom ." Trend potvrdil rovnaké číslo aj o dva roky, spolu so sumou, ktorú VÚB zaplatila pri predaji, podľa konsolidovanej účtovnej uzávierky. Rovnakú informáciu o 400 tisícoch klientoch prináša aj portál banky.sk , ktorý cituje hovorkyňu VÚB. Nepodarilo sa nám zistiť, koľko zamestnancov rodinný podnik v čase predaja zamestnával, napriek tomu informáciu o zamestnávaní tisícov ľudí Andrej Kiska na svojej webovej stránke. Na rovnakej stránke hovorí o tom, že jeho spoločnosti poskytli služby viac ako miliónu ľudí. Dátum zverejnenia analýzy: 16.12.2013 Naspäť Nahlásiť chybu

dobryanjel.sk

databazeknih.cz

Trendu

Trend

Trend

banky.sk

webovej


Z ekonomického hľadiska vláda svojou prorastovou hospodárskou politikou prispeje k vytvoreniu ďalších 100 000 pracovných miest a k zníženiu nezamestnanosti pod 10%.

Miera evidovanej nezamestnanosti klesla pod 10 % (na 9,89 %) už v marci 2016, o čom Úrad práce informoval 20. apríla, čiže ešte pred hlasovaním o programovom vyhlásení vlády čo bolo predmetom kritiky niektorých médií . Vytvorenie 100 tisíc pracovných miest je dlhodobejším cieľom avšak aj v tejto oblasti už vláda urobila prvé kroky. Prognóza (.pdf) NBS naznačovala, že v roku 2016 malo byť vytvorených zhruba 21 tisíc nových pracovných miest. Tento odhad bol napokon prekonaný, keďže od apríla, kedy nastúpila nová vláda do konca decembra ubudlo z evidencie o niečo viac ako 24 tisíc nezamestnaných. Medziročne ide o pokles takmer 50 tisíc. Robert Fico na konci decembra pritom hovoril o 63 500 nových miestach. Toto tvrdenie je s veľkou pravdepodobnosťou prehnané, ale nové pracovné miesta potvrdzuje aj bulletin ( .pdf, s.8) NBS. Sľub považujeme za čiastočne splnený. Podľa NBS nové pracovné miesta vznikali hlavne v určitých odvetviach priemyslu a v službách. Nosnými odvetviami vo vzniku pracovných miest v oblasti priemyslu boli hlavne automobilový a kovospracujúci priemysel a taktiež oblasť výroby z gumy a plastu. V službách dynamicky rástla IT, komunikácie, doprava, ubytovanie a stravovanie. O pracovných miestach hovoril začiatkom januára aj minister hospodárstva Peter Žiga. Údaje zo SARIO (Slovenská agentúra pre rozvoj investícií a obchodu) podľa Žigu uvádzajú, že Slovensko v roku 2016 pritiahlo 29 investičných projektov, vďaka čomu vzniklo 7 500 pracovných miest. Je pravdou, že v roku 2016 ohlásilo záujem o investíciu na Slovensku niekoľko zahraničných spoločností, ale zároveň nutné dodať, že podľa spoločnosti CEEC Research bol celkový objem investícií za rok 2016 najnižší za posledné štyri roky. Na budúci rok má podľa ministra vláda rozpracovaných 66 projektov v objeme 1,8 miliardy eur s možnosťou vytvoriť 24 tisíc nových pracovných miest. Vláda taktiež plánuje do júla pripraviť balíček opatrení na zlepšenie podnikateľského prostredia a zníženie administratívnej záťaže. Konkrétny plán vytvorenia 100 tisíc pracovných miest sa nám z verejných zdrojov získať nepodarilo, vláda ale presadzuje pomoc niektorým regiónom cez akčné plány rozvoja, v ktorých je zahrnutá aj tvorba pracovných miest. Ide o menej rozvinuté regióny. Vláda Roberta Fica čelí v otázke zamestnanosti a tvorbe pracovných miest dlhodobej kritike zo strany opozície, ktorá tvrdí, že často ide nie o skutočnú tvorbu pracovných miest, ale iba o vyradenie ľudí z evidencie Úradu práce a tým pádom o umelé znižovanie nezamestnanosti. V štatistikách tzv. evidovanej nezamestnanosti nie sú po zmene metodiky z roku 2013 zarátaní ľudia, ktorí sú na aktivačných prácach, vzdelávacích kurzoch či absolventskej praxi. Pokiaľ by sa pri výpočte miery nezamestnanosti zohľadňovali aj títo uchádzači, v decembri 2016 by podľa UPSVaR nezamestnanosť dosiahla 10,16 %. Vláda, taktiež pravidelne sprísňuje podmienky pre uchádzačov o zamestnanie na Úradoch práce. Naposledy sa tak stalo v novele zákona o službách zamestnanosti z 11. novembra 2015. Už v pripomienkovom konaní pritom odbory upozorňovali, že môže ísť len o ďalší spôsob umelého znižovania nezamestnanosti. V ďalšej novele zákona, ktorú vláda schválila v prvej polovici januára tohto roku, sú podmienky pre zotrvanie v evidencii Úradu práce ešte prísnejšie. Inšpiráciu pre tieto opatrenia mala pritom vláda podľa denníka SME hľadať v Maďarsku, kde sa premiérovi Orbánovi podarilo počet evidovaných nezamestnaných taktiež výrazne znížiť. Dátum zverejnenia analýzy: 29.01.2017 Naspäť Nahlásiť chybu

informoval
hlasovaním
médií
(.pdf)
ubudlo
hovoril
.pdf,
hovoril
podľa
pripraviť
akčné plány
vyradenie
2013
decembri
novele
ďalšej
SME


Poslanci hlasovali, 79 poslancov za programové vyhlásenie vlády.

Za programové vyhlásenie vlády hlasovalo 79 poslancov koalície.

hlasovalo


Kandidát na budúceho šéfa komisie vidí po hranicu západného Nemecka, trápi ho problém chudoby, že ľudia žijú z 1000 až 2000-eurových platov.

Martin Schulz povedal tento výrok v predvolebnej debate (38. minúta) Eurovízie, ktorá sa konala 15. mája: "We are discussing here in Brussels, also tonight, about trillions and billions (...), 96 percent of our citizens live of thousand and two thousand euros per month." Martin Schulz je šéfom Aliancie socialistov a demokratov (Progressive Alliance of Socialists and Democrats) v Európskom parlamente, kandidátom na predsedu Európskej komisie a zároveň súčasným predsedom Európskeho parlamentu. V slovenskom preklade diskusie je tento výrok citovaný nesprávne: "Vačšina občanov EÚ žije z menej než tisíc eur mesačne." Dátum zverejnenia analýzy: 19.05.2014 Naspäť Nahlásiť chybu

debate
kandidátom
predsedom
slovenskom preklade


Grécko dostalo šancu (v podobe záchranného programu pod dohľadom Trojky, pozn.) a pred 5 rokmi aj začali plniť, takisto ako Írsko a Portugalsko. Írsko, Portugalsko pokračovalo.

Bugár hovorí o roku 2010, kedy sa v máji rozhodlo o tom, že sa sa ministri financií eurozóny spoja s Medzinárodným menovým fondom a poskytnú Grécku finančnú pomoc. Medzi ďalšie krajiny , ktorým bola poskytnutá pomoc patrili, Španielsko, Portugalsko, Írsko, Cyprus. Výrok hodnotíme ako pravdivý.

ďalšie krajiny
trojka
Grécku
Španielsko
Európskej komisie
Cyprus


Útok plánovaný na kritickú infraštruktúru, ktorý sme prekazili, na ropovod Družba a na tranzit plynu, toto bolo rovnako súčasťou tohto celého. Útoky kybernetické, ktoré sa teraz odohrali jednak na kataster, jednak na Všeobecnú zdravotnú poisťovňu. Je za tým organizovaná skupina, ktorá je financovaná zo zahraničných zdrojov, ktorá je napojená priamo aj na možnože užitočných idiotov, ktorí sú jednak aj v rámci našej politickej opozície, jednak v rámci, v rámci mimovládneho spektra a je to sieť ľudí, ktorá je absolútne jasne preukázateľná.

Bezpečnostné zložky v priebehu posledných mesiacov informovali o viacerých plánovaných či uskutočnených útokoch na kritickú infraštruktúru štátu. Medzi ne patril napríklad údajne plánovaný útok na ropovod Družba, útoky na kataster či Všeobecnú zdravotnú poisťovňu alebo údajný štátny prevrat. Minister vnútra spojili viaceré útoky s Ukrajinou či politickou opozíciou, dôkazy však nepredložil. Z medializovaných informácii vyplýva, že v reakcii na tieto vážne obvinenia bolo vyhostených niekolko osôb, nie je známe, že by bol niekto obvinený. Keďže nie je možné informácie podložiť akýkoľvek dôkazmi z verejne dostupných zdrojov, hodnotíme výrok Matúša Šutaja Eštoka ako neoveriteľný.

Minister Matúš Šutaj Eštok ešte v novembri vyhlásil, že polícia v spolupráci so Slovenskou informačnou službou prekazila plánovaný útok na ropovod Družba. O zadržaní dvoch mužov polícia informovala 26. novembra 2024 (v čase od 5:00 ). Kvôli údajnému útoku zasadala 28. novembra 2024 Bezpečnostná rada štátu. Po jej skončení Matúš Šutaj Eštok uviedol, že zadržaní muži plánovali útok na kritickú infraštruktúru.

Polícia zadržala minimálne štyroch ľudí podozrivých z plánovania útoku na ropovod, jeden z nich mal byť ukrajinského pôvodu. Neskôr však boli prepustení bez obvinení. Obhajca prepusteného Ukrajinca tvrdí, že u neho nenašli žiadne dôkazy, ktoré by verziu polície potvrdzovali. Jeden z mužov bol nakoniec na 5 rokov vyhostený zo Slovenskej republiky.

Neskôr sa pod útokom ocitol Úrad geodézie, kartografie a katastra SR. O útoku po prvýkrát oficiálne informovalo ministerstvo vnútra 8. januára 2025. Jednalo sa o ransomwarový kybernetický útok, počas ktorého došlo k zašifrovaniu a zabráneniu prístupu k dátam na serveroch katastra. Po zasadnutí Bezpečnostnej rady SR Minister pôdohospodárstva a rozvoja vidieka Richard Takáč uviedol , že stopy z útoku majú pochádzať z územia Ukrajiny, vláda však nepodložila tieto tvrdenia dôkazmi.

Ukrajina sa prostredníctvom veľvyslanectvo 28. januára voči obvinenia ohradila . Veľvyslanectvo Ukrajiny uviedlo, že Ukrajina sama nedávno čelila podobnému kybernetickému útoku na ministerstvo spravodlivosti. Na svedomí ho mať mali ruské tajné služby.

Kybernetické útoky majú častokrát nadnárodný charakter pri ktorom je nesmierne náročné určiť krajinu pôvodu útoku. Na zmätenie obetí sa často používajú cudzie servery ako sprostredkúvajúce uzly, ktoré znemožňujú identifikáciu páchateľa.

24. januára zas minister zdravotníctva Kamil Šaško oznámil , že došlo ku kyberútoku na systémy Všeobecnej zdravotnej poisťovne, počas ktorej sa mali útočníci pokúsiť získať prístup k dátam pacientov. Podľa neoficiálnych informácii malo ale ísť iba o phishingový útok, ktoré sú pre verejné inštitúcie a banky bežné. Zároveň v tom istom čase dostávali klienti Všeobecnej zdravotnej poisťovne SMS-správy, ktoré predstierali, že sú od poisťovne. Tieto správy mali podľa IP-adresy prichádzať z Ruska.

Phishing je typ kyberútoku, pri ktorom útočník predstiera identitu dôveryhodnej inštitúcie alebo osoby s cieľom získať citlivé informácie alebo prístup do systému. Najčastejšie je uskutočňovaný prostredníctvom e-mailov, SMS správ, alebo telefonátov.

Matúš Šutaj Eštok všetky tieto udalosti spája v kontexte údajného plánovaného prevratu. Slovenská informačná služba (SIS) ešte 21. januára informovala , že získala závažné informácie o dlhodobom organizovanom vplyvom pôsobení, ktorého účelom je destabilizácia Slovenskej republiky. Nikto v súvislosti s plánovaným prevratom ale nebol zadržaný, a o fungovaní zahraničnej skupiny v súvislosti s prevratom neboli predložené žiadne dôkazy.

Opozícia, ktorej členova počuli správu SIS v utajenom režime, označila tvrdenia o prevrate za nepodložené a tvrdí, že ak by bol prevrat skutočnou hrozbou štát by postupoval inak. Podľa opozície predseda vlády tvrdeniami o prevrate len odvracia pozornosť od problémov. Utajovaná správa SIS podľa opozície neobsahovala žiadne nové ani závažné informácie a po výbore na kontrolu SIS tlmočila obavy, že tajná služba bola zneužitá .

Nová prezidentka policajného zboru Jana Maškarová oznámila , že v súvislosti s utajenou správou SIS a údajným štátnym prevratom vyhostí Slovensko jedného Ukrajinca. Minister vnútra Matúš Šutaj Eštok dodal, že Ukrajinec predstavuje bezpečnostné riziko, čo to presne znamená však nespresnil.

informovala
5:00
zasadala
zadržala
štyroch ľudí
informovalo
zašifrovaniu
uviedol
pochádzať
ohradila
používajú
oznámil
ísť
prichádzať
predstiera
spája
informovala
označila
neobsahovala
zneužitá
oznámila


Ja môžem za seba hovoriť o ministerstve dopravy, kde máme pre ten cestovný ruch pripravených tých 100 000 000 výpadku tých tržieb, 10 % z obratu z minulého roku.

Ministerstvo dopravy, ktorému šéfuje nominant Sme rodina Andrej Doležal, spustilo 15. marca schému pomoci pre podnikateľov v cestovnom ruchu. Výška finančného príspevku, na ktorú majú nárok, závisí od typu podniku a výpadku tržieb v čase pandémie. Podľa výzvy bude pomoc poskytovaná „ vo výške 1,44 - 10 % z čistého obratu v referenčnom období od 1. apríla 2020 do 31. decembra 2021.” Ak podnikateľ, ktorý nie je cestovnou kanceláriou alebo agentúrou, prišiel pre koronavírus o všetky tržby za ten-ktorý mesiac, bude mať nárok na maximálne 10 percent z minuloročnej sumy. Tvrdenie Borisa Kollára hodnotíme ako ešte pravdivé.

schému pomoci
prišiel


Pán Brocka tu hovoril o sporení, ale sporenie je taký finančný produkt, pri ktorom je garantovaný nejaký úrokový výnos. Teda pri ktorom človek keď si sporí, tak vlastne má garantovaný nejaký úrok, ktorý potom dostane naspäť aj s istinou. Problém je v tom, že 2. pilier tak ako sme ho my zdedili, takto postavený nebol. Negarantoval vôbec nič. Ľudia tam mohli prísť o všetky peniaze, ktoré doňho vložili.

Ondruš má pravdu v tom, že DSS nemusia garantovať sporiteľom žiaden úrok, či zhodnotenie vkladov (resp. to tak bolo pri vzniku druhého piliera, viď článok Národnej obrody z decembra 2004: " Druhou problémovou oblasťou je garancia nejakého konkrétneho výnosu v dôchodkovom fonde. Podľa zákona o starobnom dôchodkovom sporení, ktorý upravuje nový, kapitalizačný pilier dôchodkového systému na Slovensku, nesmie žiadna dôchodková správcovská spoločnosť nielenže sľubovať budúce zhodnotenie majetku v dôchodkovom fonde, ale ani dávať žiadne podobné garancie. Takéto konanie by bolo v rozpore so zákonom. Z toho vyplýva aj odpoveď na poslednú časť otázky. Poskytovanie garancie týkajúcej sa výnosu v dôchodkovom fonde nezávisí od dobrovoľného rozhodnutia tej-ktorej dôchodkovej správcovskej spoločnosti, ale je zakázané priamo v zákone.").

článok Národnej obrody
na konci roka 2003 napísali HN

https://demagog.sk/vyrok/V navrhovanom znení zákona o starobnom dôchodkovom sporení, invalidnom poistení a pozostalostnom poistení sú stanovené veľmi prísne kritériá pre podnikateľskú činnosť dôchodkových správcovských spoločností (DSS). Zákon veľmi podrobne definuje a špecifikuje limity, podmienky a obmedzenia, ktoré musia DSS splniť. Veľmi precízne je v zákone spracovaná časť pojednávajúca o udeľovaní licencií DSS. Práve licenčný proces je úplné kľúčový pre jasnú identifikáciu dôveryhodných osôb a spoločností, ktoré dokážu viesť DSS zodpovedne a úspešne. Návrh zákona ráta s účasťou štátu na ochrane majetku občanov v DSS (upravujú ju §167 a §168) na rozdiel od bánk a obchodníkov s cennými papiermi, v prípade, ak dôjde k poškodeniu sporiteľov v dôsledku rozhodnutia, postupu alebo iným konaním ktorým sa poruší zákon, resp. úmyselným trestným činom, ručí štát za záväzky DSS voči sporiteľom v plnej teda, 100 percentnej, miere.


...prezidentom(Andrej Kiska, pozn.), ktorý sa nedostal na oficiálne prijatie ani do jednej veľmoci a hovoril o svojej krajine v zahraničí ako o mafiánskom štáte.

Pokiaľ by mal Šefčovič pod pojmom veľmoci na mysli len Spojené štáty americké a Rusko (ako tomu bolo počas studenej vojny), platilo by, že prezident Andrej Kiska nebol oficiálne prijatý prezidentmi týchto krajín. Pri iných príležitosť sa však stretol s Barackom Obamom aj Donaldom Trumpom. Ako veľmoci bývajú však v súčasnosti označované viaceré štáty, najmä stáli členovia Bezpečnostnej rady OSN , teda Čína, Francúzsko, Rusko, USA a Veľká Británia, prípadne doplnené o Japonsko, Kanadu, Nemecko a Taliansko ako štáty G8 . Z týchto štátov bol prezident Kiska oficiálne prijatý vo Francúzsku, Nemecku a Taliansku. Keďže Maroš Šefčovič presne nedefinoval, ktoré štáty mal na mysli, v tomto znení je výrok zavádzajúci. Čo sa týka vyjadrenia o Slovensku ako o mafiánskom štáte, Kiska sa tak vyjadril pre maďarsky písaný týždenník Vasarnáp, nie sú známe ďalšie jeho podobné vyjadrenia v zahraničí. Prezident Andrej Kiska bol už kritizovaný aj bývalým premiérom Ficom a Robertom Kaliňákom za to, že nedostal oficiálne pozvanie od najvýznamnejších svetových štátnikov. Spomedzi veľmocí bol však oficiálne prijatý vo Francúzsku , Nemecku a Taliansku a na pracovných cestách sa stretol s mnohými svetovými politikmi. Slovensko označil za mafiánsky štát v januári 2018 v rozhovore pre maďarsky písaný týždenník Vasárnap (Petit Press) , a to v reakcii na zverejnenie daňovej kauzy firmy KTAG a úniku informácií zrejme z prostredia finančnej správy. Toto tvrdenie ďalej zopakoval, avšak na Slovensku, napríklad na festivale Pohoda. Z rozhovoru pre Vasárnap : „ V tomto prípade sa ukazuje, že sme stále mafiánsky štát. Mafiánsky štát znamená, že štát zneužije hrubo svoju moc na to, aby pošpinil, zdiskreditoval kohokoľvek .“ Za veľmoci sú považované štáty s významným vplyvom na medzinárodné vzťahy, čo už vďaka svojmu hospodárskemu, diplomatickému alebo vojenskému postaveniu. V súčasnosti sú to najmä stáli členovia Bezpečnostnej rady OSN , teda Čína, Francúzsko, Rusko, USA a Veľká Británia, prípadne doplnené o Japonsko, Kanadu, Nemecko a Taliansko ako štáty G8 . Andrej Kiska sa okrem vyššie spomínaných oficiálnych návštev opakovane stretol napríklad s Barackom Obamom, Donaldom Trumpom, Emanuelom Macronom, Theresou Mayovou, Angelou Merkelovou, princom Charlesom, bol prijatý pápežom Františkom v Ríme, nórskym kráľom Haraldom V alebo generálnym tajomníkom OSN Pan Ki-munom . Kompletný zoznam jeho oficiálnych aj pracovných ciest je dostupný na jeho webovej stránke .

Bezpečnostnej rady OSN
štáty G8
Ficom
Robertom Kaliňákom
Francúzsku
Nemecku
Taliansku
rozhovore
Vasárnap
zopakoval,
rozhovoru
Vasárnap
veľmoci
Bezpečnostnej rady OSN
štáty G8
stretol
pápežom Františkom
kráľom Haraldom V
Pan Ki-munom
stránke


...v posledných 4 rokoch sme veľa financií investovali do tzv. mandantných trénerov, ktorí sú hokejovým zväzom platení a ktorých máme dneska okolo 70…

Na oficiálnych stránkach Slovenského zväzu ľadového hokeja nie sú k dispozícii žiadne informácie o pôsobení a počte takzvaných mandantných trénerov.Výrok preto hodnotíme ako neoveriteľný. Podľa slov R.Lintnera v rozhovore pre web sport.inak možno usúdiť, že mandantní tréneri sú tréneri organizovaní v SZĽH a teda aj platení zväzom, ktorí pôsobia po celom Slovensku.

Slovenského zväzu ľadového hokeja

sport.inak


Čo sa týka valorizácie, tá by bola schopná im byť vyplatená až niekedy september, október. A tá logika podľa mňa, ktorá je úplne správna je, že teraz cítime tie ekonomické dopady aj vojny, aj krízy, aj covidu, že dostanú peniaze hneď. A rovnako, že v januári tá valorizácia bude o 8 % tzn. že priemerný dôchodok, naozaj priemerný dôchodok bude o 40 EUR mesačne vyšší, tzn. že oni dostanú peniaze hneď teraz, nedostanú ich na konci roka a hneď v januári dostanú 40 EUR v priemere viac.

Valorizácia dôchodkov má v budúcom roku dosiahnuť 8,3 percent. Systém valorizácie dôchodkov je totiž naviazaný na dôchodcovskú infláciu, ktorá tento rok rekordne stúpla. Priemerný dôchodok, ktorý aktuálne dosahuje 512,50 eur, by sa tak ozaj mal navýšiť o približne 40 eur. Výrok hodnotíme ako pravdivý.

Jednota dôchodcov na Slovensku (JDS) okrem toho požiadala vládu o mimoriadnu valorizáciu dôchodkov o tri percentá. Pomohlo by to zmierniť výdavky spojené so zdražovaním potravín a energií.

Minister financií Igor Matovič namiesto toho prišiel s návrhom , aby sa dôchodcom predčasne vyplatil 13. dôchodok.

Valorizácia
Priemerný
Jednota dôchodcov na Slovensku
návrhom


Väzni pracovali, bola 80 %-ná zamestnanosť (keď bol Štefan Harabin ministrom spravodlivosti, pozn.).

Štefan Harabin bol ministrom spravodlivosti od júla 2006 do júna 2009. Počas jeho ministrovania zamestnanosť obvinených a odsúdených stúpla zo 69,18 % v roku 2006 na 76,18 % v roku 2008. O rok nato o niečo klesla, v roku 2017 bola na úrovni takmer 70 %. Väzni však pracovali aj predtým, ich zamestnanosť pomaly stúpala od roku 1999. Tvrdenie Štefana Harabina hodnotíme ako ešte pravdivé.

bol stúpla bola pracovali


Fun rádio je tretie z hľadiska podielu na trhu.

Podľa výšky podielu na trhu čo sa týka počúvanosti je Funrádio skutočne tretím v poradí spomedzi rádií na Slovensku, a to s podielom 23,8 % podľa prieskumu Median SK z obdobia 7. január 2019 až 31. marec 2019. Prieskumu sa zúčastnilo 3252 respondentov od 14 do 79 rokov. Výrok hodnotíme ako pravdivý.

prieskumu


Sme ponúkli opozícií prvýkrát po dvadsiatich rokoch aj dve miesta, teda miesta podpredsedu parlamentu.

Po voľbách z 10. marca, sa v súčasnosti stále formuje obsadenie kľúčových postov v novej administratíve. R. Fico ponúkol dva podpredsednícke posty v NR SR zástupcom opozície.

V roku 1998 sa vládu podarilo vytvoriť štvorkoalícii SDK, SDL, SMK a SOP. Post podpredsedu parlamentu ponúkli koaličné strany len jednému opozičnému poslancovi - Mariálnovi Andelovi zo SNS.

V roku 2002 išlo opäť o širokú koalíciu štyroch strán na čele s SDKÚ, SMK, KDH a ANO. Podpredsedovia boli rovnako zo spominanych strán okrem jednej výnimky - Viliama Vetešku z HZDS.

Rok 2006 priniesol zmenu vo forme vlády Róberta Fica, ktorý vytvoril koalíciu zo stranami SNS a HZDS. Jediným opozičným podpredsedom v tomto obdobi sa stal Milan Hort z SDKÚ.

Po parlamentných voľbách v roku 2010 , boli podpredsedami parlamentu B. Bugár, M. Hort, P. Hrušovský a R. Fico .

Nepodarilo sa nám nájsť žiadny údaj, ktorý by mapoval podpredsedov parlamentu po voľbách 1994. Tento údaj nefiguruje ani na oficiálnej stránke NR SR. Vzhľadom na rozsah zistených informácií hodnotíme výrok Roberta Kalinaka za pravdivý.

dva podpredsednícke posty v NR SR

R. Fico


Moderátor: "Dobre, tak poďme na ten program. Hovorme teda o programových cieľoch vašej strany Sieť podľa agentúry Focus najnovší prieskum 13,3%" Procházka: "15,8%"

Výrok Radoslava Procházku hodnotíme ako pravdivý, nakoľko by podľa júnového prieskumu agentúry Focus strana Sieť naozaj získala presne 15,8 % hlasov . Moderátor diskusie uvádza preferencie na úrovni 13,3 %, ktoré získala SIEŤ v prieskume Focus v máji 2014.

Prieskum Focus
Prieskum Focus


Slovensko bol vzorný žiak. Slovensko dodržalo všetky kritéria, všetky tie ktoré Grécko a Španielsko veselo porušovalo.

Z vyjadrenia predsedu SDKÚ Freša nie je jasné, o akom období hovorí, ani nespomína presne aké kritéria myslí. Uvažujme teda univerzálne používané kritéria definované Maastrichtskými konvergenčnými kritériami a Paktom stability a rastu . Z nich sa najčastejšie používajú kritérium schodku štátneho rozpočtu maximálne 3 % HDP a výška celkového štátneho dlhu 60 %. Slovensko prijalo euro v roku 2009, Španielsko v roku 1999 a Grécko v roku 2001. Podľa údajov Eurostatu , Španielsko od roku 2008 nedodržiava kritérium 3 % deficitu, Grécko toto kritérium nedodržiava od roku 2000, Slovensko od roku 2009. Čo sa týka druhého ukazovateľa pomer verejného dlhu k HDP, podľa údajov Svetovej Banky Grécko toto kritérium nedodržiavalo od svojho vstupu do Eurozóny, Španielsko naopak od roku 2000 áno a podobne Slovensko s týmto kritériom nemalo problémy. Na základe uvedeného vyplýva, že jedno sledované kritérium Slovensko nedodržiavalo podobne ako Španielsko a Grécko, kým druhé kritérium dodržiavalo zhodne Slovensko aj Španielsko. Výrok je teda nepravdivý. Dátum zverejnenia analýzy: 10.09.2012 Naspäť Nahlásiť chybu

Paktom stability a rastu

prijalo

Eurostatu

Svetovej Banky


Pavol Paška, ak si niekto dobre spomenie, bol v čase opozície človek, ktorý bol myslím tieňovým ministrom zdravotníctva dokonca alebo sa tomu venoval ešte na začiatku Smeru a odvtedy sa to ťahá.

Pavol Paška bol tieňovým ministrom zdravotníctva za Smer-SD minimálne od roku 2004. Podľa verejných informácií sa Paška pohybuje v oblasti zdravotníctva od 90. rokov. Výrok je pravdivý. Od septembra 2001 bol tieňovým ministrom zdravotníctva Štofko (s. 11). Paška bol tieňovým ministrom zdravotníctva minimálne od roku 2004 . Tento post zastával v rámci tieňovej vlády SMER-SD v období 2002-2006, keď boli v opozícii. Paška sa ministrom zdravotníctva za prvej vlády Smer-SD napokon nestal, ministrami boli Ivan Valentovič a Richard Raši . Pred Paškom pôsobil ako tieňový minister Juraj Štofko . Zdravotníctvu sa mal za Smer-SD venovať aj Milan Murgaš (.pdf, s. 11).

zdravotníctva 2004 vlády Valentovič Raši Štofko Murgaš


Rovnako ako ste klamali, keď ste uniesli Vietnamca cez naše územie, vtedy ste klamali, že to sa nestalo, že skutok sa nestal. Jednoducho, že to je potvrdené vyšetrovanie a teraz už aj nemecký súd jasne povedal, že áno, skutok sa stal, Vietnamec bol unesený cez územie Slovenskej republiky vládnym špeciálom, kde ste vy zaklamal, že ste na jeho palube, aby ste mohli preletieť cez Poľsko. Neboli ste tam a dostali ste toho Vietnamca do Moskvy.

Únos vietnamského občana sa odohral v júli 2017 v Nemeckej spolkovej republike, kde požiadal o azyl. Z Nemecka bol unesený vietnamským komandom na územie Slovenskej republiky, kde mala vietnamská delegácia rokovanie so vtedajším ministrom vnútra Robertom Kaliňákom. Na únos bol následne použitý slovenský vládny špeciál a do žiadosti bola uvedená informácia “prelet ministra Roberta Kaliňáka s delegáciou do Moskvy”, aj keď ten sa na palube v tom čase nenachádzal. Podľa rozsudku nemeckého súdu je nepochybné, že súčasťou akcie bol náš vládny špeciál. Kaliňák spočiatku spochybňoval, že by slovenské orgány o únose vedeli, neskôr dokonca začal rozporovať, že by Slovensko mohlo byť do únosu zapojené aj nevedome. Jaroslav Naď však vo výroku posúva to, čo dovolia povedať fakty, keď hovorí, že vietnamského občana uniesol samotný Robert Kaliňák ("ste uniesli Vietnamca cez naše územie"). Nie je pritom dokázané, že bývalý minister o samotnom únose vedel resp. či na ňom vedome participoval. Výrok preto hodnotíme ako zavádzajúci.

Vietnamský podnikateľ Trinh Xuan Thanh požiadal o politický azyl v Nemecku predtým, ako ho uniesli z Berlína do Bratislavy, odkiaľ mal následne letieť slovenským vládnym špeciálom do Moskvy. Vo Vietname bol podnikateľ obvinený za údajné zlé hospodárenie a spreneveru.

Nemecké súdy v prípade obžalovali dvoch odsúdených, ktorí s únosom pomáhali. Nemeckí prokurátori sa domnievajú, že únoscovia zorganizovali v Bratislave ministerské stretnutie, ktoré chceli využiť na prepašovanie uneseného občana do vietnamskej delegácie, aby sa vyhli prísnym kontrolám na letisku. Do Vietnamu mali pricestovať cez Moskvu pomocou slovenského vládneho špeciálu, ktoré im zapožičalo ministerstvo vnútra. Keď poľská strana odmietla schváliť žiadosť, podľa ktorej sa na palube lietadla nachádzala iba vietnamská delegácia, do žiadosti o prelet do Moskvy bola uvedená informácia “prelet ministra Roberta Kaliňáka s delegáciou do Moskvy”, aj keď ten sa na palube v tom čase nenachádzal.

Komunikácia Roberta Kaliňáka o kauze sa v priebehu času výrazne menila. Podrobne ju v článku zmapoval Denník N. Či už samotný Kaliňák alebo Ministerstvo vnútra, ktorého bol vtedy ešte ministrom, od začiatku spochybňovali akékoľvek vedomé zapojenie Slovenska do kauzy. Na druhej strane od začiatku hovoril o možnosti, že Slovenská republika bola oklamaná vietnamskou delegáciou.

Neskôr však Kaliňák opäť začal spochybňovať medializované informácie a odmietal akúkoľvek asociáciu Slovenskej republiky s prípadom. "To sa proste nestalo. Žiaden takýto človek na palube vládneho špeciálu nebol. Nebol tam nikto zranený či spútaný. To nie je pravda," vyhlásil exminister. V apríli 2018 Robert Kaliňák na Facebooku napísal , že si nevie predstaviť, že by oficiálna pracovná návšteva vietnamského ministra mohla byť použitá na iné ako priateľské ciele.

Jednou z hlavných téz bývalého ministra vnútra sa stalo tvrdenie, že na zozname cestujúcich, ktorý nám poskytli vietnamské úrady, nebolo meno dotyčného občana Vietnamu a neprevážali sme žiadneho “ležiaceho pacienta” alebo spútaného človeka.

Nemci sú ale presvedčení , že Thrin Xuan Thanh cestoval na falošný doklad, v takom prípade nie je podstatné, či bol na zozname cestujúcich. Taktiež neobstojí ani tvrdenie o neexistujúcom spútanom či “ležiacom pacientovi” pretože podľa zistení mal byť vietnamský občan počas akcie podopieraný dvoma únoscami a zdrogovaný. Ochrankárom preto údajne povedali, že sa opil a spadol zo schodov.

Podľa nemeckého rozsudku je nepochybné, že súčasťou celej akcie bol aj Robert Kaliňák a slovenský vládny špeciál. Nemecké súdy sú presvedčené , že únos išiel cez Bratislavu na základe vystopovaných áut, mobilov únoscov aj svedectiev slovenských policajtov.

Vyjadrenie Jaroslava Naďa pre Demagog.sk zo 14. 6. 2023: “Odmietame vaše tvrdenie že ide o zavádzanie. R. Kaliňák bol v tom čase ministrom vnútra pod ktorého zároveň spadá vládna letka, teda nesie plnú zodpovednosť za udalosti, ktorým Slovensko utrpelo medzinárodnú hanbu. “

letieť obžalovali prepašovanie článku odmietal napísal presvedčení zistení rozsudku presvedčené


Pri rozprave v maďarskom parlamente, všetci významní predstavitelia Fidesu poukázali na to, že toto je nástroj na riešenie tej krivdy, ktorá sa údajne v roku 1920 stala.

Fidesz podľa dostupný zdrojov nepoukazoval na to, že maďarský zákon je riešením krivdy z roku 1920. Viktor Orbán v máji 2010 navrhol 4. jún, na ktorý pripadá výročie podpisu mierovej dohody z Trianonu, za Deň národnej spolupatričnosti. Tento zákon bol nakoniec prijatý v máji 2010 a mimo iného označil Trianon za "najväčšiu tragédiu maďarstva" . Jeden z predkladateľov návrhu zákona Zoltán Kövér z Fideszu poznamenal : "Udalosti spred 90 rokov sa nemohli zmeniť na históriu, ale ako nespracovaná kolektívna trauma zaťažujú verejné zmýšľanie Maďarov i susedných národov." Maďarský parlament si toto výročie v júni 2010 pripomenul, mimo iného na ňom zaznelo z úst prezidenta Maďarska Sólyoma, že: "Maďarsko musí využívať na ochranu etnických Maďarov aj všetky prostriedky medzinárodného práva." Presnejšie zdroje dávajúce do súvisu vyjadrenia o krivde z roku 1920 a maďarský zákon ako nástroj na riešenie tejto krivdy sme nenašli, aj keď existujú náznaky, že hlavní rečníci vystupujúci v maďarskom parlamente pri rokovaní o zákone o dvojakom občianstve v máji 2010 spomínali aj krivdy z minulosti, ktorými majú byť Trianonská zmluva, či Benešovské dekréty. Avšak vyjadrenie, že všetci významní predstavitelia Fideszu poukazovali na to, že zákon je nástroj na riešenie krivdy je zavádzajúci a spája dva samostatné priamo nesúvisiace výrokové celky do jedného nadväzujúceho celku.

navrhol označil poznamenal prezidenta rokovaní


...podľa našeho trestného zákona je propagácia fašizmu trestná, ale aj propagácia komunizmu.

Trestný zákon hovorí , že „kto verejne popiera, spochybňuje, schvaľuje alebo sa snaží ospravedlniť holokaust, zločiny režimu založeného na fašistickej ideológii, zločiny režimu založeného na komunistickej ideológii alebo zločiny iného podobného hnutia, ktoré násilím, hrozbou násilia alebo hrozbou inej ťažkej ujmy smeruje k potlačeniu základných práv a slobôd osôb, potrestá sa odňatím slobody na šesť mesiacov až tri roky.” Tvrdenie Igora Matoviča preto hodnotíme ako pravdivé.

hovorí


...treba ešte povedať na vysvetlenie, že k 1. januáru automaticky dostávajú tí najstarší ten paušálny príplatok k mesačnému dôchodku tých 25,50. Tá ostatná kategória bude postupne riešená až do októbra(...).

Ministerstvo práce, sociálnych vecí a rodiny pripravilo legislatívnu zmenu - návrh novely zákona o sociálnom poistení, ktorá je v medzirezortnom pripomienkovom konaní. 19.4.2017 bol tento návrh schválený vládou SR. Zvýšenie o 25,50 eur sa bude týkať starodôchodcov, ktorí odišli do dôchodku pred októbrom 1988. Výrok Richtera hodnotíme ako pravdivý.

Ministerstvo vyjadrila Zvýšenie zákona zdôrazňuje


...pri vyzbrojovaní Severnej Kórey zase veľmi dôležitú rolu zohral aj Sovietsky zväz a neskôr Ruská federácia.

Spolupráca Severnej Kórey a Sovietskeho zväzu začala už v roku 1948, kedy bol Kórejský polostrov rozdelený na Kórejskú republiku na juhu a Kórejskú ľudovodemokratickú republiku (KĽDR) na severe. Severná časť zostala pod kontrolou Sovietskeho zväzu, na juhu mali vplyv USA. Sovietsky zväz pomáhal Severnej Kórei aj pri vyzbrojovaní počas Kórejskej vojny, ktorá začala v roku 1950 a skončila v roku 1953 podpísaním prímeria. Z telegramu kórejského vodcu Kim Il Sunga z marca 1950 vyplýva, že KĽDR od Sovietskeho žiadala pôžičku vo forme zbraní a ďalšieho vojenského vybavenia. Rusko podľa expertov takisto zohráva dôležitú rolu v modernom zbrojnom priemysle Severnej Kórey. S ruskými vedcami Severná Kórea na vývoji zbraní kontinuálne pracuje už od rozpadu Sovietskeho zväzu. Experti tvrdia, že bez ruských technológii by severokórejské zbrane (predovšetkým rakety) neboli natoľko účinné. Nové medzikontinentálne balistické rakety, ktoré by dokázali zasiahnuť USA, sú údajne takisto inšpirované dizajnom sovietskych rakiet. Výrok hodnotíme ako pravdivý. Dátum zverejnenia analýzy: 18.06.2018 Naspäť Nahlásiť chybu

vyzbrojovaní zbraní vývoji medzikontinentálne


Ste (Fico, pozn.) v nejakej politickej strane takmer 30 rokov, myslím že od roku 1986.

Stranícka minulosť Roberta Fica začala v roku 1986, vstupom do Komunistickej strany Slovenska. Druhou stranou, v ktorej R. Fico pôsobil , bola Strana demokratickej ľavice, vzniknutá premenovaním KSS po roku 1989. V rámci nej bol R. Fico prvýkrát zvolený za poslanca NR SR v roku 1992 .

Po vlastnom rozhodnutí opustiť SDĽ a založil vlastnú stranu - SMER záverom roku 1999 (strana roku 2005 pohltila SDĽ - nemýliť si ju so stranou SDĽ z volieb 2010 a taktiež ostatné ľavicové strany - SDA a SDSS).

Výrok R. Procházku s ohľadom na tieto informácie považujeme za pravdivý.

minulosť
pôsobil
1992
založil vlastnú stranu


Keď sme my zasahovali do cien plynu, aby nerástol ľuďom plyn a ešte sme aj dávali naspäť vratky, tak nás celá vaša slávne opozícia kritizovala, že krivíme systém.

V roku 2016 vládna koalícia na čele so Smer-SD zaviedla tzv. vratky za plyn a v roku 2019 zmrazila ceny za plyn od spoločnosti SPP. Obe opatrenia boli kritizované opozíciou za nesystémovosť, výrok preto hodnotíme ako pravdivý.

Druhá Ficova vláda zaviedla v januári 2016 tzv. vratky za plyn, t. j. vrátenie časti platby za plyn. Na vratky mali nárok aj odberatelia plynu od alternatívnych dodávateľov, nielen zákazníci SPP.

Opozícia opatrenie kritizovala za nesystémovosť a označila ho za populistické a cielené na získanie si voličov pred nadchádzajúcimi voľbami. Karol Galek, vtedajší poslanec za stranu SaS podal podnet na Generálnu prokuratúru na zrušenie vyhlášky o štátnom príspevku odberateľovi plynu. Opatrenie kritizovali aj opozičné strany KDH a Most-Híd.

V decembri 2019 vláda, ako jediný akcionár Slovenského plynárenského priemyslu, vydala uznesenie , ktorým spoločnosti SPP zakázala využiť maximálne ceny za dodávku plynu odberateľom.

Ceny platné v roku 2019 zostali v platnosti aj vo vykurovacom období 2019/2020. Zmrazenie cien plynu kritizoval Karol Galek ako opatrenie, ktoré zaplatia daňoví poplatníci vrátane tých, ktorí nie sú zákazníkmi SPP.

Toto opatrenie kritizovala aj energetická spoločnosť Innogy, druhý najväčší dodávateľ plynu na Slovensku. Opatrenie považovala spoločnosť za diskriminačné, pretože sa vzťahovalo iba na zákazníkov SPP, čím sa narušila hospodárska súťaž.

zaviedla kritizovala uznesenie zakázala zostali kritizoval kritizovala


Vyhrali sme (strana SMER-SD, pozn.) 4-krát za sebou voľby a 3-krát sme zostavili vládu. Ja som už desiaty rok predsedom vlády...

Strana Smer-SD vyhrala voľby v roku 2006 s 29,14 %, 2010 s 34 %, 2012 s 44,41 % a 2016 so ziskom 28,28 % podielu platných hlasov. Strana Smer-SD bola vo vládnej koalícii od roku 2006 do 2010 so stranami SNS a ĽS-HZDS. Po predčasných parlamentných voľbách v roku 2012 strana vládla sama. V roku 2016 zostavila vládu spolu so stranami SNS, Most-Híd a Sieť, po rozpade Siete podpísali novú koaličnú zmluvu predstavitelia strán Smer-SD, SNS a Most-Híd. Robert Fico bol predsedom všetkých týchto vlád a teda skutočne približne desať rokov zastáva funkciu premiéra. Výrok hodnotíme ako pravdivý.

podpísali


Je zadržaných 29 (účastníkov pochodu Pride, pozn.), pani redaktorka. Zo strany extrémistov. Polícia si svoju prácu urobila veľmi dobre. Polícia je tu na to, aby v prípade narušenia verejného poriadku urobila, zjednala nápravu. Postupovala v spolupráci tu pracovala Mestská polícia Bratislavy, ktorá zabezpečuje verejný poriadok.

Polícia mala podľa slov komunikačného odboru KPRZ predviesť 29 osôb, čo je počet, ktorý uvádza aj také SME (bez udania zdroja, teda predpokladajme, že boli na mieste), ktoré komunikačný odbor nemá rado.

podľa


...pričom už ukázala prax, že tie súkromné poisťovne nepriniesli žiadnu lepšiu zdravotnú starostlivosť, ako Všeobecná zdravotná poisťovňa.

Health Policy Institute - Rating zdravotných poistovní 2007 : "Na základe hodnotenia v sledovaných kategóriách dostali poistovne nasledovný rating: Zdravotné poistovne s ratingom 'A', kam patria Union ZP a DôveraZP Zdravotné poistovne s ratingom 'B', kam patria Apollo ZP a Európska ZP Zdravotné poistovne s ratingom 'D', kam patria VšZP a SZP Klúcové závery: 1. súkromné zdravotné poistovne sú vo všetkých blokoch lepšie ako štátne zdravotné poistovne 2. v každom bloku dosiahla najviac bodov iná zdravotná poistovna - vo financnej ochrane ZP Dôvera - v produktoch ZP Union - v klientskom servise ZP Apollo - vo vztahoch s poskytovatelmi Európska ZP" Viac informácií tu (.pdf). Health Policy Institute – Rating zdravotných poistovní 2008 :

Priemerné náklady na ZS na rok na jedného poistenca sú : 15 703,- SK a 93,9 %. Poistenec má právo a povinnost sa informovat ako sa nakladá s financnými prostriedkami solidárneho balíka, urceného na úhradu zdravotnej starostlivosti. Podla ÚDZS bola najlepšia poistovna tá, ktorá využívala maximálne prostriedky na nákup zdravotnej starostlivosti, bez ohladu na to, kto je jej rozhodujúci akcionár. Vytváranie rebríckov zdravotných poistovní v case vrcholiaceho procesu prepoistovania uvažuje úrad za snahu o manipuláciu poistencov Slovenskej republiky . "

Existuje viacero ratingov, ktoré si v hodnotení zdravotných poistovní protirecia, najmä pre rozdielnost v ich metodológiách. Ani jeden z dvoch uvedených (a u nás používaných) nemeria priamo kvalitu zdravotnej starostlivosti, ktorú poistovne poskytujú/ zabezpecujú.

Nevieme aká prax má na zhoršovanie ukazovat.

Rating zdravotných poistovní 2007

tu

Rating zdravotných poistovní 2008

tu

Rating zdravotných poistovní 2009

Úrad pre dohlad nad zdravotnou starostlivostou

Hodnotenie vybraných ukazovatelov zdravotných poistovní


Keď bývalá vláda chcela presadiť ústavný zákon s nami, nikdy o tom nehovorila, rovno ho dala vlastne do parlamentu.

Podľa Programového vyhlásenia vlády (pdf.) I. Radičovej si vláda ukladá za ciele predložiť nasledovné ústavné zákony: zásadné obmedzenie imunity poslancov a ďalších verejných činiteľov; ústavný zákon, ktorý umožní prekonanie účinkov amnestií zastupujúceho prezidenta SR z roku 1998, ktorými sa zamedzilo dôsledné vyšetrenie a spravodlivé uzavretie trestných činov súvisiacich so zavlečením občana SR do zahraničia; ústavný zákon o fiškálnom pravidle pre hrubý verejný dlh .

Programového vyhlásenia vlády
pripravovaný
expertná skupina
získal


(ĽSNS, pozn.) 7 či 8 miliónov EUR z rozpočtu a sami sebe ste si ich vyplácali...

Podľa portálu aktuality.sk má ĽSNS ca celé volebné obdobie dostať 5,2 mil. eur, Hospodárske noviny hovoria o 5,04 mil. NR SR doteraz zverejnila prehľady o majetku, záväzkoch, príjmoch, výdavkoch a daroch politických strán a politických hnutí za roky 2016 , 2017 a 2018 (príspevky vyplatené vždy na nasledujúci rok, zahrnutý aj príspevok za hlasy vo voľbách) - podľa nich ĽSNS zatiaľ dostala od štátu príspevky vo výške 3,94 mil. Eur. Peniaze zo štátneho príspevku si na odmenách mali v rokoch 2018 a 2019 vyplácať poslanci Marian Kotleba a Rastislav Schlosár a v rokoch 2016 a 2017 poslanec Milan Uhrík. O akú sumu sa jednalo, nie je známe - vedenie strany o tom nechcelo bližšie informovať. Podľa Uhríka a Kotlebu malo ísť o odmenu do dvoch tisíc eur mesačne. Keďže Matovič nesprávne uviedol výšku štátneho príspevku pre ĽSNS a ich poslanci si takisto nevyplácali celú sumu príspevku, hodnotíme jeho tvrdenie ako nepravdivé.

aktuality.sk

Hospodárske noviny

vyplácať


Ale pán Pellegrini, ja vám chcem povedať, že vy ste boli obhajcom tejto slovensko americkej obrannej dohody, a to až takým, že vás to dostalo do Bieleho domu. (...) Obhajovali ste tu dohodu za vás nakúpili samozrejme stíhačky, americké stíhačky.

Počas vlády Petra Pellegriniho začali jednania s USA o obrannej zmluve, schválil sa nákup stíhačiek F-16 a Pellegrini sa v roku 2019 stretol s vtedajším americkým prezidentom Donaldom Trumpom v Bielom dome. Výrok hodnotíme ako pravdivý.

Rokovania o obrannej dohode s USA (Defence Cooperation Agreement, tzv. DCA) začali v roku 2018 počas vlády Smeru-SD, podpísali ju vo februári 2022 Jaroslav Naď a Ivan Korčok spolu s Anthonym Blinkenom vo Washingtone. Erik Tomáš, dnes minister práce za stranu Hlas-SD, uviedol , že o nej začali rokovať ešte v roku 2017.

Ministerstvo obrany v marci 2019 odmietlo pokračovať v rokovaniach s USA, keďže rezort vedený SNS nesúhlasil s prítomnosťou amerických jednotiek na Slovensku. V jednaniach pokračovalo ministerstvo zahraničia.

Ku kroku ministerstva a ku obrannej dohode sa Pellegrini vyjadril nasledovne :

„Ak to bude výhodné pre krajinu a nebude to mať žiaden vplyv na suverenitu našej krajiny a nebude to vyslovene súhlas, že si tu budú vojská cudzích krajín behať hore-dole bez kontroly, tak by sme boli viete čo, ak by sme tých 105 miliónov eur odmietli." Následne sa vyjadroval zdržanlivo , že vláda neschváli zmluvu, ktorá ohrozí suverenitu Slovenska, dodal však aj: „Ak chceme byť akceptovaný hráč, musíme brať aj dávať.”

„Polku národa sme teraz vystrašili, že idú prísť americké vojská, no nejdú prísť. Videli ste vyjadrenia amerického veľvyslanca, ktorý povedal, že nechcú ani základňu, ani prítomnosť vojakov. Veď my sme suverénna krajina, veď s nami si tu nebude niekto robiť, čo my sami nechceme,“ obhajoval zmluvu podľa portálu Aktuality.sk.

V roku 2022 hovoril , že text zmluvy bol v roku 2019 iný v porovnaní s jej finálnou schválenou verziou. Rokovania o zmluve boli tajné, avšak zdroje z ministerstva obrany pre Aktuality.sk potvrdili , že body, ktoré v roku 2022 opozícia kritizovala, boli v zmluve prítomné už v roku 2019.

Pellegrini sa v máji 2019 stretol s vtedajším americkým prezidentom Donaldom Trumpom v Bielom dome, predmetom ich stretnutia mali byť aj rozhovory o obrannej spolupráci .

Kontrakt na nákup stíhačiek F-16 od Spojených štátov amerických schválila vláda Smeru-SD, SNS a Most-Híd v roku 2018, počas ktorej bol premiérom Peter Pellegrini. O ich nákupe sa však začalo uvažovať už skôr, keď bol na poste premiéra Robert Fico.

O nákupe nových stíhačiek pre slovenskú armádu začal uvažovať už minister obrany Martin Glváč (Smer-SD) v roku 2013 . Počas jeho pôsobenia mali najväčšiu šancu na úspech švédske stíhačky JAS-39 Gripen. Po nástupe tretej vlády Roberta Fica prišiel na ministerstvo obrany Peter Gajdoš, ktorého nominovala Slovenská národná strana a do úvahy začali pripadať aj americké stíhačky F-16.

Predstavitelia SNS dlhodobo kritizovali možnosť zakúpiť švédske stíhačky. V decembri 2018 nakoniec vtedajší minister obrany Peter Gajdoš (SNS) aj s “požehnaním” vlády SR a predsedu vlády Petra Pellegriniho (vtedy Smer-SD) podpísal zmluvu na dodanie 14 stíhačiek F-16 Block 70/72 od Spojených štátov amerických za 1,6 miliardy eur.

obrannej dohode s USA
2018
podpísali
uviedol
odmietlo
pokračovalo
nasledovne
zdržanlivo
obhajoval
hovoril
potvrdili
stretol
obrannej spolupráci
schválila
uvažovať
2013
kritizovali
podpísal


Veď dokonca aj nemocnica na Rázsochách je vládou rozhodnutá už definitívne, že v Ružinove vyrastie veľká koncová nemocnica pristavením k pôvodnej ružinovskej a že na Rázsochách bude jedno nové špičkové Národné centrum pre detské choroby.

Podľa uznesenia vlády SR č. 318/2024 vláda schválila návrh ministerky zdravotníctva Zuzany Dolinkovej, ktorý definitívne upravuje koncepciu výstavby novej univerzitnej nemocnice v Bratislave. Na základe tohto rozhodnutia sa výstavba Národnej univerzitnej nemocnice presúva do lokality Ružinov, kde sa plánuje výstavba novej koncovej nemocnice. Pôvodný projekt na Rázsochách bude transformovaný na Národné centrum pre detské choroby. Vláda zároveň zrušila predošlé uznesenia, ktoré predpokladali výstavbu Národnej univerzitnej nemocnice práve na Rázsochách. Výrok preto hodnotíme ako pravdivý.

Rozhodnutie vlády kritizovalo Lekárske odborové združenie (LOZ), ktoré považuje zmenu lokality za porušenie memoranda z roku 2022. LOZ sa odvolalo aj na medializované informácie, že zrušenie výstavby nemocnice na Rázsochách bolo založené na analýze, ktorú financovala finančná skupina PENTA. Zatiaľčo rezort zdravotníctva zaplatil za analýzu 70-tisíc eur, PENTA mala pokryť náklady na štúdiu vo výške 300-tisíc eur.

Nemocnicu Rázsochy sa slovenské vlády snažia postaviť už viac ako 35 rokov

V 90. rokoch mala univerzitná nemocnica v Bratislave vzniknúť v mestskej časti Lamač, zámer postaviť fakultnú nemocnicu vznikol už v roku 1969.

V máji 2019, keď bol predsedom vlády Peter Pellegrini, bolo vyhlásené verejné obstarávanie na prípravu projektu výstavby nemocnice na Rázsochách. V auguste 2019 sa v lokalite začali búracie práce, pri ktorých bol aj vtedajší premiér Pellegrini. Vláda ako alternatívu zvažovala aj získanie nemocnice Bory, ktorú finančná skupina PENTA tom čase stavala, rokovania však zlyhali .

Postavenie univerzitnej štátnej nemocnice v priebehu piatich rokov bolo jedným z bodov programového vyhlásenia vlády OĽaNO, Sme rodina, SaS a Za ľudí.

V roku 2022 sa vláda Eduarda Hegera opätovne zaviazala k realizácii projektu na Rázsochách v Memorande o zlepšení systému zdravotníctva, ktoré podpísala na základe dohody s Lekárskym odborovým združením (LOZ). Memorandum vláda podpísala po niekoľkomesačných rokovaniach so zástupcami LOZ, reagovala tiež na hromadné výpovede lekárov a lekárok.

V roku 2022 Hegerova vláda zaradila projekt nemocnice na Rázsochách do Plánu obnovy. To sa však nepodarilo, roku 2023 úradnícka vláda Ľudovíta Ódora oznámila , že to nebude možné kvôli nedostatočnej kvalite projektovej dokumentácie, plánovaným zdrojom financií sa tak opäť stal štátny rozpočet.

318/2024 porušenie zaplatil vzniknúť vznikol vyhlásené začali zvažovala zlyhali bolo zaviazala podpísala zaradila oznámila


...tie školy (osemročné, pozn.) sa rušili od buka do buka, videli sme, že cirkevným školám sa zrušilo 88%, súkromným sa zrušilo 59% a štátnym 25%, (...).

Výrok sa týka rušenia osemročných gymnázií na Slovensku. Remišová poukazuje na počet osemročných gymnázií, ktoré v školskom roku 2018/2019 neotvoria prvácke triedy. Rovnaké štatistické údaje zverejnil Arcibiskupský úrad Bratislava, ktoré následne zverejnila na svojej Facebookovej stránke aj europoslankyňa Jana Žitňanská (NOVA). Pre upresnenie je nutné dodať, že tieto údaje sa vzťahujú len na bratislavské osemročné gymnázia, ktorí sú zmenami kvót najviac zasiahnuté. Výrok hodnotíme ako pravdivý. Od nového školského roku 2018/2019 by malo podľa nových kvót nastúpiť len 5 % študentov, čo je reakciou na odchod žiakov zo základných škôl na osemročné gymnáziá. Ministerska školstva avizovala , že jej rezort plánuje zdvojnásobiť kvóty na osemročné gymnáziá: "To, ako si rozdelí kraj financie na triedy na gymnáziách, je v ich kompetencii. My budeme prostredníctvom novely zákona regulovať len ten počet päť percent. Budeme sa snažiť navýšiť ho na desať percent vzhľadom k tomu, že tento počet bol určený v dokumente Učiace sa Slovensko," Najväčší problém s rušením osemročných gymnázií je v Bratislavskom kraji. V školskom roku 2018/2019 tam otvoria 11 tried pre prvákov v rámci osemročných gymnázií, o ďalších troch triedach sa ešte rokuje s ministerstvom školstva. Pre porovnanie, minulý školský rok bolo v BSK otvorených 17 tried pre prvákov v rámci osemročných gymnázií. Portál postoj.sk zverejnil štatistické údaje o tom, ako sa na základe kvót zmení situácia na bratislavských osemročných gymnáziách v nasledujúcom školskom roku 2018/2019. Ako zdroj týchto údajov uviedol Arcibiskupský úrad Bratislava. Dátum zverejnenia analýzy: 29.01.2018 Naspäť Nahlásiť chybu

zverejnil Facebookovej avizovala otvoria zverejnil


Pozrite medzi Igorom Matovičom a tými jeho tromi kolegami, tam je veľký rozdiel, tí traja kolegovia, oni reálne aj spolupracovali na zákonoch.  Erika Jurínová tá zase s Jozefom Mihálom spolupracovala na, s našou Natáliou Bláhovou, na novele k sociálnym zákonom.

V decembri 2010 spolupracovala Jurinová (Obyčajní ľudia) na pozmeňujúcom návrhu k novele zákona o sociálnom poistení, ktorý predložila Bláhová (SaS). Jurinová vystúpila aj v parlamentnej rozprave pri prerokovávaní zmieneného návrhu (vystúpenie z 1. decembra 2010, pozn.).

pozmeňujúcom návrhu
rozprave
Tu


Od 1. 4. 2015 boli zrušené poplatky v ambulanciách, ktoré sú súčasťou zdravotnej starostlivosti a sú hradené poisťovňami. Rovnako bol zrušený poplatok za prednostné vyšetrenie vytvárajúci dve skupiny pacientov podľa ich finančných možností.

Novela zákona o poplatkoch u lekára nadobudla platnosť 1. apríla 2015. Sprosťuje pacientov povinnosti platiť za úkony spojené s poskytovaním zdravotnej starostlivosti. Zároveň bola zrušená možnosť prednostného objednania pacientov. Výrok hodnotíme ako pravdivý.

povinnosti poplatky komory veta Poplatky


To sa stalo, v župných voľbách, to bolo už po vzniku ľudovej platformy, KDH malo niekoľko koalícií predvolebných so Smerom. To znamená Banská Bystrica, Nitra a tak isto aj Most-Híd mal jednu takúto podporu kandidatúry na župana, myslím pána Trebulu, nepodporil pravicového kandidáta, toto sme kritizovali a to aj kritizovať budeme ďalej.

Ľudovú platformu založili KDH, Most a SDKÚ-DS 17. novembra 2012. Voľby do VÚC sa konali v novembri 2013. KDH malo so smerom koalíciu v Banskobystrickom a Nitrianskom kraji, Most-Híd podporil kandidáta SMER-SD v Košickom kraji. Výrok hodnotíme ako pravdivý. Podobný výrok analyzoval Demagog.SK 10. novembra 2013 v relácii O 5 minút 12 . Podľa definitívnych výsledkov volieb konajúcich sa 9. novembra 2013 do VÚC, KDH sa uchádzalo o mandáty poslancov v zastupiteľstve VÚC v koalícií so SMER-SD v dvoch krajoch - Nitrianskom a Banskobystrickom. Most-Híd išiel vo voľbách v koalícii so SMER-SD vo voľbách na predsedu samosprávneho kraja v KSK (Zdenko Trebuľa ). Dátum zverejnenia analýzy: 19.01.2015 Naspäť Nahlásiť chybu

založili
O 5 minút 12
výsledkov
Trebuľa


... prvýkrát za 25 rokov parlament, NR SR chce zakázať slovenskej diplomacii robiť svoju prácu. My môžeme obhájiť záujmy Slovenska iba v tedy, keď sedíme za stolom a NR sa nás snaží uznesením, ktoré predložila SNS od toho stola vyhnať.

Výrokom mal minister Lajčák na mysli snahu SNS nepodporiť globálny rámec OSN o migrácii, voči ktorému sa okrem SNS a opozičných strán postavil aj koaličný Smer-SD. Minister Lajčák dokument podporuje . Keďže NR SR podľa dostupných informácii v minulosti nikdy nebránila slovenskej diplomacii zúčastňovať sa rokovaní, hodnotíme výrok ako pravdivý. SNS v uznesení žiada, aby sa rokovania o dokumente v marockom Marakéši Slovenská republika nezúčastnila a aby vláda zaujala ku kompaktu nesúhlasné stanovisko. Tvrdí, že Globálny rámec je vo filozofickom rozpore s našou aktuálnou bezpečnostnou a migračnou politikou. Nezhody medzi NR SR a rezortom diplomacie boli už aj v minulosti, napríklad keď výbor NR SR neschválil uznesenie o ľudských právach, ktoré predložil Miroslav Lajčák. Avšak uznesenie, ktoré by odporovalo a chcelo zabrániť rozhodnutiam či účasti na rokovaniach zástupcov ministerstva zahraničných vecí, nie je možné nájsť. Dátum zverejnenia analýzy: 26.11.2018 Naspäť Nahlásiť chybu

rámec podporuje uznesení neschválil


...keď sme rokoch 2008-2011 boli na dvojciferných umiestneniach na Majstrovstvách sveta, dokonca potom, keď sme sa v roku 2008 zachraňovali

Igor Nemeček správne uvádza, že medzi rokmi 2008 a 2011 sme sa v konečnom umiestnení na Majstrovstvách sveta v ľadovom hokeji umiestnili od desiateho po trináste miesto, teda na dvojciferných priečkach. Taktiež je pravda, že v roku 2008 sme bojovali o udržanie sa v kategórii a v dvoch zápasoch sme zvíťazili nad Slovinskom, vďaka čomu sme sa udržali v A kategórii. Výrok hodnotíme ako pravdivý.

zápasoch zvíťazili hockeyarchive.info/sk


Práve naopak tam, kde kolektívne vyjednávanie má dlhoročnú tradíciu, tam je tá nezamestnanosť najnižšia.

Nepodarilo sa nám nájsť nijakú štatistiku, ktorá by potvrdzovala tvrdenie ministra.


My sme zvolili pán Hanzela za generálneho prokurátora v tajnej voľbe. Zvolili sme pána Trnku v tajnej voľbe. Hlasovali aj opoziční aj koaliční. Zvolili sme Dušana Kovačika za špeciálneho prokurátora aj hlasmi opozičnými aj koaličnými.

D. Trnka obdržal podľa SME v tajnom hlasovaní v roku 2003 87 hlasov a dostal hlasy naprieč straníckym spektrom, pretože ho navrhol poslanec za SDKÚ I. Šimko. Špeciálny prokurátor Kováčik získal 117 hlasov v roku 2009, čo muselo byť logicky podľa zloženia parlamentu i od opozičných strán. Generálny prokurátor bol doteraz volený tajne. Zákon č. 350/1996 Z. z . o rokovacom poriadku Národnej rady SR stanovuje tajné hlasovanie pre voľbu Generálneho prokurátora SR.

SME
Kováčik
č. 350/1996 Z. z


A potom tam je pol milióna migrantov (v Taliansku, pozn.) (...).

Podľa TASR sa za uplynulých 5 rokov dostalo do Talianska z Afriky po mori viac než 600 000 migrantov. Tieto štatistiky potvrdzuje aj Úrad vysokého komisára OSN pre utečencov, ktorý uvádza , že od roku 2014 prišlo do Talianska po mori 638 204 utečencov. Výrok hodnotíme ako pravdivý.

TASR uvádza


Vieme všetci dobre, že od prvého januára 2009 platíme eurom....pretože v rámci eurozóny, či je to Španielsko, či Portugalsko, či to je Grécko, bohužiaľ majú štáty problémy.

Slovenská republika vstupovala do európskych štruktúr od 1.5.2004. Spoločnú menu na základe záväzkov vyplývajúcich z Maastrichtskej zmluvy a po splnení kritérií prijala 1.1.2009 . V rámci eurozóny sú Španielsko, Portugalsko, alebo Grécko krajinami, ktoré majú finančné problémy a boli nútené požiadať o pomoc Európsku úniu.

prijala 1.1.2009
Euractiv:
Pravda
Ministri financií eurozóny
bol schválený


Vláda nastaví nový systém riadenia a financovania regionálneho školstva tým, že (...) zjednotí legislatívne podmienky pre všetkých zriaďovateľov v súvislosti s personálnym zabezpečením škôl.

Iniciatíva slovenských učiteľov zaradila tento sľub medzi nesplnené sľuby vlády: " vláda nenastavila nový systém riadenia a financovania regionálneho školstva tým, že: nedefinovala jasne kompetencie týkajúce sa samosprávy, štátnej správy a priamo riadených inštitúcií rezortu školstva ". Určitá zmena v oblasti riadenia školstva sa uskutočnila zmenou menovania riaditeľa školy novelou ministerstva školstva z roku 2015 ako legislatívnu zmenu personálneho zabezpečenia škôl v súvislosti so zriaďovateľmi, ktorá dáva zriaďovateľom možnosť kandidáta na riaditeľa školy vetovať. Neuskutočnilo sa však zjednotenie riadenia školstva, zmena sa napríklad netýkala súkromných škôl, preto hodnotíme sľub ako nesplnený. Zákon , ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony s účinnosťou od 1. septembra 2015 priniesol viacero zmien do školského systému. Jednou z nich bolo, že "zriaďovateľ školy bude môcť v nasledujúcom školskom roku napríklad dvakrát po sebe odmietnuť kandidáta na riaditeľa školy, ktorého navrhla rada školy na základe výberového konania. V druhom prípade však nesúhlas zriaďovateľa s kandidátom na riaditeľa musí potvrdiť hlasovaním obecné zastupiteľstvo trojpätinovou väčšinou. V takom prípade o novom riaditeľovi školy rozhodne výberové konanie, ktoré vypíše zriaďovateľ školy" ( SITA ).

Iniciatíva slovenských učiteľov
Zákon
SITA
úprava
Financovanie
Ministerstvo školstva
popisuje


Výrok Dušana Čaploviča hodnotíme ako nepravdivý, pretože na Slovensku máme 7 pedagogických fakúlt.

Podľa portálu vysokých škôl máme na Slovensku 7 pedagogických fakúlt a to:

1. Katolícka univerzita v Ružomberku - Pedagogická fakulta

2. Prešovská univerzita v Prešove - Pedagogická fakulta

3. Trnavská univerzita v Trnave - Pedagogická fakulta

4. Univerzita J. Selyeho - Pedagogická fakulta

5. Univerzita Komenského v Bratislave - Pedagogická fakulta

6. Univerzita Konštantína Filozofa v Nitre - Pedagogická fakulta

7. Univerzita Mateja Bela v Banskej Bystrici - Pedagogická fakulta

Aj agentúra ARRA vo svojej analýze porovnáva 7 pedagogických fakúlt.

portálu vysokých škôl
ARRA


Čiže najväčší problém je v tom, že tu sa ukazuje ten vzťah, či má niekto vzťah k ministerstvu obrany alebo má vzťah napríklad k niečomu inému, tak ako naposledy najväčší bojovník bol proti tabuliam hanby. Tam sme videli proste ten pôvodný, pôvodný zámer, ktorý minister obrany mal, že tam obhajoval obchodníkov ...

Minister Galko mal viacero výhrad k časti návrhu zákona o potravinách, ktorá sa týkala tzv. tabúľ hanby.Galko však odmieta akúkoľvek súvislosť medzi jeho postojom a obchodnými reťazcami, v tejto otázke sa však angažoval. Galko uvádzal, že sa v tomto prípade angažoval ako odborník , ktorý v danej oblasti pred nástupom do súčasnej politickej funkcie pôsobil. Galko argumentoval proti zavedeniu tabúľ z dôvodu diskriminácie, ich nepriaznivého vplyvu na stredné a drobné podniky, ako aj jeho rozpor s prezumpciou neviny. Vyjadrenia ministra obrany Galka: Weboviny.sk : „Rozumiem tomu, bol som podnikateľ, robil som pre zahraničného partnera, teda v zahraničnej firme, robil som dlhé roky pre slovenský subjekt, pre tých malých obchodníkov. To bolo absolútne diskriminačné, po odbornej stránke to bolo zle spracované, lebo sa to týkalo len potravín, netýkalo sa to ľudí, ktorí predávajú spotrebný tovar.“ TASR :

odborník Weboviny.sk TASR


Premiér pozval na rokovanie, 7 hodín sa hádali o tom, že či príjmu alebo nepríjmu pozvanie predsedu vlády. A nakoniec sa rozhodli, že pozvanie predsedu vlády neprijali.

Podobný výrok sme overovali už v minulosti ( O5M12 , 5. mája 2013). Oficiálne predložený návrh, ktorým premiér Fico pozýva opozičné strany na spoločné rokovanie, sa nám nepodarilo nájsť. O tomto pozvaní však informovali viaceré médiá práve v súvislosti s opozičnými nezhodami, ktoré vyvolalo. O sedem hodinovom dohadovaní sa opozície, ohľadom prijatia Ficovho pozvania informovalo SITA a TASR . Mimoriadne rokovanie sa malo týkať riešenia situácie na Ústavnom súde a voľby predsedu Najvyššieho kontrolného úradu (NKÚ). Riaditeľ Tlačového a informačného odboru Úradu vlády SR Erik Tomáš komentoval odmietnutie Ľudovej plaformy rokovať s Ficom takto: „To, čo predviedli SDKÚ, KDH a Most-Híd pri diskusii o tom, či majú alebo nemajú ísť na schôdzku s predsedom vlády, je verným obrazom stavu dnešnej opozície – teda obrazom vzájomnej nedôvery a hašterenia sa. Berieme na vedomie, že opozícia takýmto prístupom preberá zodpovednosť za neriešenie súčasného stavu na Generálnej prokuratúre SR a NKÚ,“ napísal Tomáš s tým, že strana Smer-SD považuje takúto situáciu za dlhodobo neudržateľnú. Dátum zverejnenia analýzy: 17.06.2013 Naspäť Nahlásiť chybu

O5M12 SITA TASR


Každý zamestnanec platí dane od výšky 317 euro, z toho sa neplatí daň, za každé euro navyše sa už platí daň 19 %.

Pre výpočet nezdaniteľnej časti základu dane je dôležitou veličinou výška životného minima, ktoré v roku 2017 činí 198,09 eur. Ak je základ dane nižší ako 100-násobok výšky životného minima, nezdaniteľná časť základu dane predstavuje 316,94 eur, čo možno zaokrúhliť na Švejnom uvedených 317 eur. Sadzba dane z príjmov predstavuje skutočne 19% zo základu dane, avšak len do výšky 176,8-násobku životného minima, teda do 35 022,31 eur. Výrok hodnotíme ako pravdivý. Nezdaniteľné časti základu dane sú sumy, o ktoré je možné znížiť si základ dane, z ktorého sa vypočítava daň z príjmov. Týmto spôsobom si daňovník znižuje svoju daňovú povinnosť, teda platí nižšiu daň z príjmov. Nezdaniteľnú časť si môže uplatniť prakticky každý daňovník. Výnimkou sú poberatelia starobného dôchodku, predčasného starobného dôchodku, výsluhového dôchodku a daňovníci s mimoriadne vysokými príjmami. Zamestnanec si nezdaniteľnú časť na daňovníka môže uplatňovať mesačne. Aby zamestnávateľ na nezdaniteľnú časť prihliadol pri výpočte mzdy, musí mať zamestnanec podpísané vyhlásenie na zdanenie príjmov fyzických osôb zo závislej činnosti. Na základe toho bude zamestnancovi každý mesiac znížený základ dane a tým bude platiť nižšie preddavky na daň z príjmov, takže dostane viac "na ruku". Ak si zamestnanej neuplatňuje nezdaniteľnú časť mesačne, môže tak urobiť jednorázovo za celý rok v ročnom zúčtovaní dane alebo v daňovom priznaní. Ostatní daňovníci napr. SZČO si nezdaniteľnú časť na daňovníka zohľadňujú v daňovom priznaní. V roku 2017 si daňovníci môžu uplatniť nezdaniteľnú časť základu dane na daňovníka, manželku/manžela, a na doplnkové dôchodkové sporenie (III. pilier). V roku 2016 si posledný krát mohli daňovníci uplatniť nezdaniteľnú časť základu dane na dobrovoľné starobné dôchodkové sporenie (II.pilier). Pre výpočet nezdaniteľnej časti základu dane je dôležitá výška životného minima, ktorá predstavuje 198,09 eur. Pre rok 2017 platí , že ak je základ dane rovnaký alebo nižší ako 100-násobok životného minima, t.j. 1650,75 eur mesačne, tak nezdaniteľná časť základu dane na daňovníka je 316,94 eur mesačne. AK však základ dane presiahne 100-násobok životného minima, v tom prípade sa nezdaniteľná časť základu dane vypočítava ako rozdiel 44,2- násobku životného minima a 1/4 základu dane daňovníka. Pri posudzovaní základu dane daňovníka sa vychádza z hranice, ktorá predstavuje 176,8 - násobok výšky životného minima, t.j. 35 022,31 eur. Jedná sa teda o nezdaniteľnú časť daňovníka, ktorá bude nulová od hranice základu dane. Sadzba dane z príjmov predstavuje 19% ak základ dane nepresahuje 35 022,31 eur, ak základ dane prevyšuje 35 022,31 eur sadzba dane predstavuje 25%. Dátum zverejnenia analýzy: 08.05.2017 Naspäť Nahlásiť chybu

činí predstavuje predstavuje sú platí vychádza


Slovensko dnes žiaľ, musím to povedať, zo zdravotného hľadiska sme možno fajn a patríme medzi premiantov, ale z ekonomického sme jedna z krajín, ktorá má najpomalšiu pomoc. Keď sme hovorili o početnosti, áno, nejakých 30  alebo 20 tisíc bolo vyplatených. 11,5 milióna EUR do 30. 4. zo sľúbenej miliardy mesačne.

Slovensko je krajinou s najmenším počtom obetí ochorenia covid-19 na milión obyvateľov. Ku koncu apríla úrady vyplatili vyše 11 miliónov eur ako pomoc zasiahnutým firmám a živnostníkom, vláda však sľubovala až miliardu mesačne. Štúdia Centra pre verejnú politiku prišla k záveru, že pomoc ekonomike je na Slovensku v porovnaní s našimi susedmi či Nemeckom najpomalšia. Tvrdenie Petra Pellegriniho preto hodnotíme ako pravdivé. V čase relácie - t.j. k 3. máju 2020 - patrilo Slovensko k dvom európskym krajinám s najnižším počtom obetí obetí (24) na ochorenie covid19. Vôbec najlepšiu štatistiku malo Slovensku v prepočte zistených úmrtí na milión obyvateľov (4,4). K 30. aprílu 2020 štát spracoval 34-tisíc žiadostí o sociálnu pomoc a vyplatil 11,6 milióna eur. Vláda pritom živnostníkom a firmám sľúbila pomoc na udržanie pracovných miest vo výške jednej miliardy eur mesačne. Inštitút finančnej politiky porovnal opatrenia viacerých európskych štátov a prišiel k záveru, že „ Slovensko na hospodárske škody spôsobené pandémiou koronavírusu zareagovalo primeraným spôsobom” - čo do plánovanej resp. deklarovanej výšky pomoci. „ V porovnaní s vybranými krajinami poskytlo Slovensko nadpriemerný okamžitý fiškálny impulz, kde patria opatrenia ako uvoľnenie pravidiel pri poberaní PN, OČR príspevok na udržanie zamestnanosti, alebo daňové úľavy,” uvádza IFP. „ Naopak, zaostávame v opatreniach zameraných na likviditu, ako sú odklady niektorých platobných povinností, poskytovanie pôžičiek či záruk pre domácnosti a firmy.” Porovnanie je len indikatívne, pre presnejšie závery chýba jednotná metodika. Ministerstvo financií pre Demagóg.SK uviedlo, že rezort ani jeho analytický útvar nemá k dispozícii žiadne porovnanie, ktoré by skúmalo rýchlosť doručenia ekonomickej pomoci súvisiacej s koronavírusom v jednotlivých krajinách. Štúdia Centra pre verejnú politiku, ktorá v apríli porovnala ekonomickú pomoc súvisiacu s koronavírusom na Slovensku, v Spojenom kráľovstve, Francúzsku, Nemecku, Rakúsku, Česku a Maďarsku, zistila, že slovenská pomoc je o.i. najmenej štedrá, najužšia a aj najpomalšia. Už začiatkom apríla však deväť renomovaných ekonómov vládu vyzvalo , aby urýchlene naliala viac peňazí do ekonomiky. Podľa nich bolo „už včera neskoro.” Riaditeľ Klubu 500 Tibor Gregor pre portál noviny.sk uviedol , že „žiaľ, musíme konštatovať, že Slovenská republika priamo poslala na účty podnikov 5 miliónov, ale ak zoberieme porovnanie susedného Rakúska, tak v ten istý deň poslalo na účty svojich firiem sedem miliárd eur.” Vláda pritom na začiatku očakávala , že do rôznymi formami pomoci naleje do ekonomiky postihnutej koronavírusom miliardu eur mesačne. K 30. aprílu úrady spracovali 34- z 56-tisíc žiadostí o pomoc a vyplatili 11,6 milióna eur.

obetí malo vyplatil sľúbila prišiel uvádza Štúdia vyzvalo uviedol očakávala spracovali


o bude, to vyhodnotíme po polroku, po polroku to môžeme vyhodnotiť, ale odborníci sa vyjadrili, že to bude dvakrát toľko (cena vlakov zadarmo, odhad vlády je 13 miliónov, pozn.). No tak odborníkmi bol taký think tank alebo organizácia vedená Ondrejom Matejom z SDKÚ.

Boli vypracované štúdie podľa ktorých cestovanie vlakmi nás vyjde drahšie ako vláda očakáva. V rozpočte na rok 2015-2017 vláda vyhradila sumu 13 miliónov EUR na túto dotáciu. Podľa štúdie Ondreja Mateja, riaditeľa Inštitútu pre dopravu a hospodárstvo, celkové náklady sa vyšplhajú na 30 miliónov EUR. Vlastnú štúdiu vypracoval aj analytik INESS, Martin Vlachynský, ktorý vyčíslil, že fungovanie osobnej železničnej dopravy stojí daňových poplatníkov viac ako 373 miliónov EUR. Viceprezident zväzu autobusovej dopravy, Peter Sádovský, predpokladá, že suma sa vyšplhá až na 46 mil. EUR. Výrok na základe týchto skutočností hodnotíme ako pravdivý. Riaditeľ Inštitútu pre dopravu a hospodárstvo , Ondrej Matej : „ Dotované cestovné „ zadarmo “ vlakom pre študentov a dôchodcov, ktoré v stredu prešlo vládou bude omnoho drahšie, ako kabinet tvrdí. Zámer 13-miliónových štátnych nákladov totiž nezohľadňuje peniaze, ktoré verejná doprava stratí. Prvou stratou budú náklady na zavedenie nových vlakových spojov, ktoré v odhade nákladov ani podľa ministerstva dopravy nie sú. Celkové zvýšené priame náklady a ušlé tržby Inštitút pre dopravu a hospodárstvo odhaduje zhruba na 30 miliónov EUR ." „Za správnu nepovažujeme ani samotnú filozofiu dávania vecí študentom zadarmo. Študenti sú vo fáze života, kedy by práve naopak mali chápať, že výhody by mala prinášať najmä usilovná práca,“ hovorí riaditeľ Inštitútu pre dopravu a hospodárstvo Ondrej Matej. Analytik Inštitútu ekonomických a spoločenských analýz ( INESS ), Martin Vlachynský: Martin Vlachynský zverejnil odhad, podľa ktorého z údajov z výročnej správy štátneho osobného dopravcu Železničnej spoločnosti Slovensko za rok 2013 dosiahli náklady firmy 354,5 milióna EUR. Tržby z cestovného boli 112,5 milióna EUR a zvyšok predstavovali dotácie štátu. "Na každé euro tržieb ZSSK tak pripadá 3,15 EUR nákladov," vyčíslil Vlachynský. Ročná dotácia štátu pre ZSSK pritom predstavuje 197,5 milióna EUR a ďalší dopravca RegioJet dostáva zo štátneho rozpočtu približne sedem miliónov EUR. "Táto spoločnosť dostala v roku 2013 dotáciu 260 miliónov EUR," vyčíslil analytik. Mimo kupovania cestovných lístkov na vlak tak stojí podľa jeho prepočtov fungovanie osobnej železničnej dopravy daňových poplatníkov viac ako 373 miliónov EUR . "Pre porovnanie, to je pätina výnosov dane z príjmov od zamestnancov," dodal Vlachynský. Viceprezident zväzu autobusovej dopravy , Peter Sádovský : "13 miliónov je len nárast dotácie, zodpovedajúci nárastu vlakových kilometrov na rok 2015. Dopravní odborníci poukázali na chýbajúci výpadok tržieb železníc, a sumu zvýšili na 30 miliónov. My pridávame 16 miliónov za výpadok tržieb autobusových spoločností. Minimálny účet je teda 46 miliónov EUR ročne. Už dnes k nim môžeme pripočítať ďalšie dva milióny EUR za požičané vlaky z Českej republiky." Dátum zverejnenia analýzy: 08.12.2014 Naspäť Nahlásiť chybu

rozpočte

Inštitútu pre dopravu a hospodárstvo

zadarmo

Viceprezident zväzu autobusovej dopravy


už dnes predsa Súdna rada zhromažďuje informácie o všetkých sudcoch, čo sa týka ich majetkových priznaní, ktoré sú podstatne podrobnejšie ako majetkové priznania členov vlády a parlamentu.

Súdna rada naozaj, ako to hovorí minister Borec, zhromažďuje informácie o majetkových pomeroch sudcov. Priznania sudcov musia podľa príslušných zákonných ustanovení obsahovať viac komponentov než priznania ostatných verejných funkcionárov, medzi ktorých patria členovia vlády a parlamentu. Výrok preto možno označiť za pravdivý. Majetkové priznania sudcov a ich zverejňovanie upravuje § 32 Zákona o sudcoch a prísediacich a o zmene a doplnení niektorých zákonov (385/2000 Z.z.). V ňom sa o.i. uvádza nasledovné: "Majetkové priznanie musí obsahovať údaje o

a) právnom dôvode a o dátume nadobudnutia nehnuteľného majetku a cene jeho obstarania , pri bezodplatnom nadobudnutí o cene podľa osobitného predpisu,

b) každej hnuteľnej veci, ktorej hodnota presahuje 6 600 eur , právny dôvod a dátum nadobudnutia tejto veci, cenu obstarania , pri vlastnom zhotovení výdavky na zhotovenie, pri bezodplatnom nadobudnutí cenu obvyklú,

c) každom majetkovom práve a inej majetkovej hodnote, ktorej hodnota presahuje 6 600 eur , právny dôvod a dátum nadobudnutia tohto majetkového práva alebo inej majetkovej hodnoty, pri odplatnom prevode cenu obstarania, pri bezodplatnom nadobudnutí cenu obvyklú,

d) hnuteľných veciach, majetkových právach a iných majetkových hodnotách, aj keď ich hodnota jednotlivo nepresahuje 6 600 eur, ak ich súhrnná hodnota presahuje 16 600 eur, na účely majetkového priznania sa ocenia cenou obvyklou,

e) príjmoch dosiahnutých v uplynulom kalendárnom roku z výkonu funkcie sudcu a z výkonu iných činností.

(3) Sudca je povinný deklarovať v majetkovom priznaní aj majetkové pomery svojho neplnoletého dieťaťa a manžela, ktorý s ním žije v domácnosti, a to aj vtedy, ak manželia uzavreli dohodu o zúžení alebo rozšírení zákonom určeného rozsahu bezpodielového spoluvlastníctva alebo o správe spoločného majetku. Ak manželia uzavreli dohodu o zúžení alebo rozšírení zákonom určeného rozsahu bezpodielového spoluvlastníctva alebo o správe spoločného majetku, sudca deklaruje majetkové pomery svojho manžela v majetkovom priznaní oddelene od svojich majetkových pomerov.

(4) Súčasťou majetkového priznania je aj čestné vyhlásenie sudcu, že nemá vedomosť o takých príjmoch osôb žijúcich s ním v domácnosti, ktoré možno považovať za nezdanené príjmy alebo za príjmy z nestatočných zdrojov.

(5) Údaje o majetkových pomeroch deklarovaných podľa odsekov 1 až 4 sa oznamujú predsedovi súdnej rady , ktorý zabezpečí v súdnej rade vyhodnotenie majetkových priznaní na účely zistenia prírastku majetku sudcu a ich uchovávanie.

(6) Ustanoveniami odsekov 1 až 5 nie je dotknutá deklaračná povinnosť predsedu a podpredsedu najvyššieho súdu podľa osobitného predpisu.

(7) Predseda súdnej rady je povinný zabezpečiť zverejnenie vyhlásenia podľa § 31 ods. 1, oznámenia podľa § 31 ods. 3 a majetkového priznania na voľne prístupnej webovej stránke v súlade s ochranou osobných údajov podľa osobitného zákona, a to každoročne do 30. júna za predchádzajúci kalendárny rok."

Na základe posledného citovaného odseku zverejňuje Súdna rada majetkové priznania sudkýň a sudcov od roku 2009.

Pokiaľ ide o priznania ostatných verejných funkcionárov, upravuje ich Ústavný zákon o ochrane verejného záujmu pri výkone funkcií verejných funkcionárov (357/2004 Z.z.), kde čl. 7 pojednáva o.i. o "oznámení majetkových pomerov."

(1) Verejný funkcionár je povinný do 30 dní odo dňa, keď sa ujal výkonu verejnej funkcie, a počas jej výkonu vždy do 31. marca podať písomné oznámenie za predchádzajúci kalendárny rok, v ktorom uvedie, a) či spĺňa podmienky nezlučiteľnosti výkonu funkcie verejného funkcionára s výkonom iných funkcií, zamestnaní alebo činností podľa čl. 5 ods. 1 a 2, b) aké zamestnanie vykonáva v pracovnom pomere, obdobnom pracovnom vzťahu alebo štátnozamestnaneckom pomere a akú podnikateľskú činnosť vykonáva popri výkone funkcie verejného funkcionára, c) aké má funkcie v štátnych orgánoch, v orgánoch územnej samosprávy, v orgánoch právnických osôb vykonávajúcich podnikateľskú činnosť a v orgánoch iných právnických osôb; taktiež uvedie, z ktorých uvádzaných funkcií má príjem, funkčné alebo iné požitky , d) svoje príjmy dosiahnuté v uplynulom kalendárnom roku z výkonu funkcie verejného funkcionára a z výkonu iných funkcií, zamestnaní alebo činností, v ktorých vykonávaní verejný funkcionár pokračuje aj po ujatí sa výkonu funkcie verejného funkcionára, e) svoje majetkové pomery a majetkové pomery manžela a neplnoletých detí, ktorí s ním žijú v domácnosti, vrátane osobných údajov v rozsahu titul, meno, priezvisko a adresa trvalého pobytu .

Podľa ods. 4 čl. 7:

"(4) Majetkovými pomermi podľa odseku 1 písm. e) sa rozumie

a) vlastníctvo nehnuteľnosti vrátane vlastníctva bytu a nebytového priestoru,

b) vlastníctvo hnuteľnej veci, ktorej zvyčajná cena presahuje 35-násobok minimálnej mzdy,

c) vlastníctvo majetkového práva alebo inej majetkovej hodnoty, ktorých menovitá hodnota presahuje 35-násobok minimálnej mzdy, alebo

d) existencia záväzku, ktorého predmetom je peňažné plnenie v menovitej hodnote presahujúcej 35-násobok minimálnej mzdy."

Tieto majetkové priznania sú zverejňované na stránke Národnej rady SR (pre porovnanie uvádzame priznanie Roberta Fica za rok 2012). To, že sú naozaj veľmi všeobecné, potvrdzuje aj iniciatíva o zmenu príslušného ústavného zákona. Návrhy tohto druhu, predložené do parlamentu prevažne na jeseň 2013 poslancami a poslankyňami z radov opozície, však neprešli.

Z uvedeného porovnania je zrejmé, že vyžadované majetkové priznania sudcov obsahujú presnejšie vymedzenia než priznania ostatných verejných funkcionárov. Výrok preto hodnotíme ako pravdivý.

Zákona zverejňuje zákon zverejňované priznanie iniciatíva predložené


Na Slovensku zamestnávatelia, podnikatelia majú najdrahšie energie v Európe.

Nie je pravda, že slovenský zamestnávatelia (priemyselní odberatelia) majú najdrahšie ceny energií (plyn, elektrina) v Európe. Patríme síce medzi krajiny, ktoré majú najdrahšiu elektrickú energiu pre priemysel, absolútne najvyššia cena to ani v prípade elektriny nie je.

ceny

Enegry.eu

cien

Enegry.eu


Ján Žitňanský síce správne uvádza zadĺženie mesta Trnava v percentuálnom vyjadrení k bežným príjmom je 35 %, no nesprávne nominálne vyjadruje tento dlh. Tento dlh nie je 17,5 milióna eur, ale 13,7 milióna eur. Výrok hodnotíme ako pravdivý. V záverečnom účte (.pdf, s. 134) mesta Trnava za rok 2013, ktorý bol spracovaný 8. apríla 2014 sa uvádza, že k 31. decembru 2013 bol celkový dlh mesta: 13,653 milióna eur. Úroveň bežných príjmov je na úrovni 39,252 milióna eur. Zadĺženie k bežným príjmov je teda na úrovni 34,8 %. Rovnaký údaj uvádza aj INEKO . Jánovi Žitňanskému by číslo nesedelo ani kedy sme do dlhu mesta započítali vládne podporné programy ŠFRB (s. 135) v meste Trnava v hodnote 5,8 milióna eur. Tieto sa však nezapočítajú do dlhu bežného rozpočtu.

záverečnom účte
INEKO


Vaše (Mariána Kéryho, pozn.) statusy na Facebooku, keď v jedenásty deň vojny ste tu rozprávali o zbytočnej hystérii z Ruska, z Putina a z vojny.

Z jedenásteho dňa vojny na Ukrajine (6. marec) nie je na facebookovej fanpage Mariána Kéryho žiaden status, v ktorom by sa vyjadroval k vojne. Ani v ostatných statusoch nehovorí o „zbytočnej hystérii z Ruska”. Výrok preto hodnotíme ako nepravdivý.

V prvý deň (24. 2. 2022) vypuknutia vojny na Ukrajine, sa Marián Kéry v statuse vyjadril , že odsudzuje vojenskú agresiu Ruskej federácie voči Ukrajine.

Celkovo poslanec za stranu Smer, nezmienil v statusoch zbytočnú hystériu voči Putinovi a Rusku. V príspevkoch však odmietal „ zaťahovanie Slovenska do konfliktu” a vyzýval na dodržiavanie medzinárodného práva a diplomaciu .

V statusoch Kéry viackrát upozorňoval na uplatňovanie kolektívnej viny voči Rusom, ruským pamiatkam či športovcom . Je možné, že Kéry status s takýmto obsahom v minulosti publikoval a neskôr zmazal.

vyjadril zaťahovanie dodržiavanie diplomaciu viackrát upozorňoval pamiatkam športovcom


Zákonník práce, zrušenie rovnej dane, zvyšovanie dane, zvyšovanie odvodov, zvyšovanie poplatkov, veď už teraz na to reagujú firmy samozrejme, optimalizujú si dane, presúvajú svoju výrobu do ďalších krajín a samozrejme chýba štátnej kase to, čo chýba. O tom už začala hovoriť aj Národná banka Slovenska tento týždeň.

V novembrovom bulletine NBS sa skutočne uvádza, že za zvyšovaním nezamestnanosti, je aj obava firiem z úprav pracovnej a sociálnej legislatívy, a tým zo zhoršovaním flexibility trhu práce. NBS taktiež poukazuje na fakt, že dane z práce a kapitálu (príjmové dane) znižujú dlhodobý rast ekonomiky najviac. NBS sa vyjadrila ku skutočnosti, že v októbri stúpla nezamestnanosť na Slovensku až na 13,7%. Za jeden z dôvodov tohto nepriaznivého vývoja NBS považuje úpravy zákonov a obavy firiem, že sa zníži pružnosť trhu práce. Novembrový bulletin NBS (s. 6-7) poukazuje na zvýšenie nezamestnanosti o 0,4%, pričom ako dôvod uvádza okrem situácií v eurozóne aj obavy zamestnávateľov o zníženú flexibilitu trhu práce prijatými zmenami v Zákonníku práce. "Oslabovanie ekonomickej aktivity našich najvýznamnejších obchodných partnerov, ale aj zhoršujúce sa očakávania podnikateľských subjektov týkajúce sa vyhliadok zamestnávania , dokážu vysvetliť len časť z tohto poklesu. Zvyšok nárastu počtu nezamestnaných môže súvisieť aj s úpravami pracovnej a sociálnej legislatívy, resp. obavami zamestnávateľov zo zhoršovania flexibility slovenského trhu práce. Miera evidovanej nezamestnanosti dosiahla v októbri 13,7 % a v porovnaní s predchádzajúcim mesiacom sa po sezónnom očistení zvýšila o 0,4 percentuálneho bodu." V tom istom dokumente NBS sa odvoláva na súčasnú diskusiu ohľadom nepriaznivého vplyvu konsolidačných opatrení (s. 28): "Dlhodobo škodí viac zvyšovanie daní, ako znižovanie výdavkov. Dane z práce a kapitálu (príjmové dane) znižujú dlhodobý rast ekonomiky najviac , menej škodia spotrebné dane (napr. DPH) a najmenej ovplyvňujú dlhodobý rast dane z majetku a poplatky (OECD, EK, IFP MF SR)." Zisky firiem sa od budúceho roka zdania sadzbou 23% a za lepšie zarábajúcich zamestnancov budú firmy platiť vyššie odvody. Dátum zverejnenia analýzy: 03.12.2012 Naspäť Nahlásiť chybu

úpravy zákonov
bulletin


My sme neprehrali žiadnu arbitráž, kde by sme niečo museli platiť.

Slovenská republika vyhrala šesť medzinárodných arbitráži, jedna arbitráž bola zastavená, jedna sa skončila zmierom s nulovou náhradou škody a jedna bola ukončená dohodou. Jedna arbitráž stále trvá, proti ďalšej prebieha čakanie na výsledok odvolania. Výrok preto hodnotíme ako pravdivý. K dnešnému dňu je ukončených desať medzinárodných investičných arbitráží , v ktorých SR raz prehralo, s nasledujúcou štatistikou: SR vyhrala päť investičných arbitráží v jurisdikčnej fáze ( Austrian Airlines o 15 miliónov eur, HICEE o 1 miliardu eur za zákaz zisku zdravotných poisťovní, Alps Finance and Trade o 2,5 milióna eur, Achmea II, Euram Bank o 131 miliónov eur), jednu arbitráž v meritórnej fáze (J. Oostergetel a T. Laurentius), jednu arbitráž zastavil samotný tribunál ( Branimír Menšík o 11 miliónov eur), jedna arbitráž sa skončila zmierom s nulovou náhradou škody (SPP) a jedna arbitráž bola ukončená dohodou strán o zastavení arbitráže ( US Steel ).

arbitráží
Austrian
HICEE
Alps
Achmea
Euram
Branimír
US Steel
Achmea I
zamietol
zámer
uvádza
prehralo
prebieha


Keď sme medziročne skresali deficit po pánovi Ficovi z 8,1% na 4,6%.

Podobný výrok sme overovali už v minulosti ( V politike , 5. marca 2012). TASR 26. januára 2012 informuje o poklese deficitu verejných financií: " Deficit verejných financií klesol vlani medziročne z 8,1 percenta na 4,6 percenta hrubého domáceho produktu. ...Ozdravovanie rozpočtu tak bolo výraznejšie ako pôvodne plánovaný pokles na 4,9 percenta. Vyplýva to z predbežných výsledkov hospodárenia verejnej správy za minulý rok, ktoré dnes zverejnilo Ministerstvo financií. ...Celkový deficit verejných financií podľa týchto údajov dosiahol 3,186 miliardy eur, teda o 262 miliónov eur menej, ako sa rozpočtovalo." M. Dzurinda uvádza presné čísla. Dátum zverejnenia analýzy: 12.03.2012 Naspäť Nahlásiť chybu

V politike
TASR


Nie. Určite nie. To nie je pravda. My sme teraz rokovali aj s predstaviteľni cirkví. Nikdy takéto nič neplatilo a nič viac k tomu nemienim dodať. To sú posuny informačné a šumy a už som toľkokrát na to musela reagovať. Nie je to pravda.

Nie je jasné, na aký mediálny zdroj sa dotazujúci odvoláva. SDKÚ sa však podľa dostupných zdrojov nikdy nevyjadrila, že by kresťania nemali vykonávať niektoré povolania v súvislosti s výhradou vo svedomí.


... odvolávanie Jána Richtera kvôli Čistému dňu. Tá schôdza prebehla tak, že získal absolútnu podporu minister. Aký je dôvod opakovať niečo, keď nie sú žiadne nové okolnosti

Odvolávanie ministra práce, sociálnych vecí a rodiny SR, Jána Richtera, v apríli 2017 a taktiež v septembri 2017 kvôli kauze Čistý deň bolo zo strany opozície neúspešné. V súvislosti s výsledkami hlasovania však nemôžeme hovoriť o absolútnej podpore ministra, a preto hodnotíme výrok ako zavádzajúci. Predkladateľkou návrhu na odvolanie ministra Jána Richtera bola Natália Blahová z SaS. Samotné prvé rokovanie o jeho odvolávaní trvalo 16 hodín. Návrh na odvolanie ministra Richtera podporilo 57 poslancov a proti bolo 68 poslancov. Dvaja poslanci (Jaroslav Paška a Peter Marček) sa zdržali hlasovania. Druhé rokovanie o odvolaní Richtera prebiehalo 7. septembra, kedy bola opozíciou iniciovaná mimoriadna schôdza. Prítomných bolo 139 poslancov, z čoho za odvolanie hlasovalo 61 poslancov, proti sa postavilo 65 a 13 poslancov sa zdržalo hlasovania. Vo veci vyhlásenia nedôvery vláde alebo jej členovi je v čl. 88 Ústavy SR uvedené nasledovné: „ (1) Návrh na vyslovenie nedôvery vláde Slovenskej republiky alebo jej členovi prerokuje Národná rada Slovenskej republiky vtedy, keď o to požiada najmenej pätina jej poslancov. (2) Na vyslovenie nedôvery vláde Slovenskej republiky alebo jej členovi je potrebný súhlas nadpolovičnej väčšiny všetkých poslancov .“

rokovanie
Druhé
Ústavy
akreditáciu
Akreditácia
odoberie
Akreditačná komisia
uvádzajú
informácia


...keby Slovensko nemalo svoju letku, takmer 50 miliónov musíte platiť za ochranu vzdušného priestoru každý rok.

Ročné náklady na „externú” ochranu vzdušného priestoru rozlohou väčšej oblasti, než je Slovensko, podľa dostupných údajov nedosahujú 50 miliónov eur. Výrok preto hodnotíme ako nepravdivý. Vlastné stíhacie letectvo nemajú napríklad Pobaltské krajiny. Estónsku, Litve a Lotyšsku pomáhajú zabezpečiť vzdušný priestor ich spojenci v NATO. Podľa analýzy Útvaru hodnoty za peniaze za to „ ročne prispievajú všetky tri krajiny v súčte cca 11 - 12 mil. € (ktoré sú postupne zvyšované). ( PDF , str.3) S takouto ochranou vzdušného priestoru súvisia aj náklady na zabezpečenie prítomnosti jednotiek NATO počas trvania operácie. Od bežnej dennej činnosti po úpravu infraštruktúry podľa typu leteckej techniky. Tieto náklady sa podľa ÚHP pohybujú vo výške 12 - 20 miliónov eur. Pre porovnanie: rozloha Pobaltia (Estónsko, Litva, Lotyšsko) je asi 3-krát väčšia než rozloha Slovenska.

PDF


Naša vláda skonštatovala, že nevie presne čo sa u našich susedov deje, že nevie presne.

Andrej Kiska naráža na vyjadrenie premiéra Roberta Fica, ktorý po zasadnutí Bezpečnostnej rady uznal, že "Ukrajina je náš sused, ale nepoznáme ho" ( SME . 21. februára 2014).

SME správa


Moderátor: "Napríklad aj vaša vláda mala MH Invest na ministerstve hospodárstva, kde sa prenajímali priestory v hoteli." Ale MH Invest bola štátna firma.

MH Invest dcérskou spolocnostou Ministerstva hospodárstva Slovenskej republiky. Zo stránky MH invest: "Slovenská republika zastúpená Ministerstvom hospodárstva SR Uznesením Vlády SR c. 1027/2006 zo dna 6. decembra 2006 a Uznesením Vlády SR c. 1070/2006 zo dna 13. decembra 2006 založila spolocnost MH Invest, s.r.o. ako dcérsku spolocnost Ministerstva hospodárstva SR." O prenajímaní hotelových priestorov pre spolocnost a dalších záležitostiach informuje sme.sk zo šiesteho septembra 2010. "Štátna eserocka sídlila v hoteli, hoci ministerstvo hospodárstva, pod ktoré patrí, má v budove desiatky volných kancelárií. Internet pre jedenást zamestnancov za 2340 eur mesacne, úctovníctvo a ekonomické služby, ktoré si väcšina firiem robí sama, spolu priemerne za 50-tisíc eur za mesiac. K tomu predražený prenájom áut a sídlo v hoteli. Štátna firma sídli v hoteli Aston napriek tomu, že ministerstvo hospodárstva, kde si firma MH Invest oficiálne uvádza sídlo, má celý jeden trakt volný. Za kancelárie s celkovou plochou 162 štvorcových metrov a parkovné zaplatila hotelu od roku 2007 takmer 183-tisíc eur. Kancelárie sú pritom štandardné a ani poloha hotela nepatrí medzi najlukratívnejšie v Bratislave, je v širšom centre Bratislavy. Zmluva o prenájme sa skoncí na budúci rok. Firma navyše platila aj dalšie priestory - bývalým konatelom financovala byty. Okrem ich platov vo výške asi 3300 eur (100-tisíc korún) platila za byty, ktoré sa len málo využívali, dalších vyše 1300 eur mesacne. Len za úctovníctvo, danové priznania a s nimi spojené služby za štyri roky Fineconu zaplatili 1,08 milióna eur. Dalšieho 1,2 milióna išlo za poradenstvo. MH Invest si Finecon vybral v roku 2007 bez verejnej sútaže - rokovacím konaním bez zverejnenia. Ako dôvod zákazky s pôvodne predpokladanou výškou 40 miliónov korún uviedla 'casovú tiesen'." Je pravda, že MH Invest bola štátna firma, ale to nic nemení na tom, že tak ako v prípade Danového úradu v Košiciach existovalo aj tu podozrenie z klientelizmu.

sme.sk


Miroslav BEBLAVÝ: "To som spomenul už v tom prvom vstupe práve kvôli korektnosti, že Radičovej vláda navrhovala, aby do 190 eur mesačne dohody neboli zodvodnené." Marta JANČKÁROVÁ: "No a teraz je to nejakých 145." Miroslav BEBLAVÝ: "Nie, to je len pre študentov, pre všetkých ostatných je to od prvého eura. Ako keby to bolo 150 verzus 190, tak sa môžme o tom baviť, ale pán minister vyňal z odvodov len študentov. Že pán minister? Všetci ostatní platia od eura prvého. Takže to chcem povedať."

Podľa nového zákonníka práce vyplývajúceho zo , v ktorom sa v Článku 1, § 4 odseky 1 a 2 Výrok poslanca Beblavého hodnotíme ako pravdivý, keďže výnimka z platenia odvodov skutočne platí iba pre študentov. Popisuje to SME aj Sociálna poistovňa (.pdf). Tieto pravidlá vyplývajú znoviel č. 252/2012 Z. z. a č. 413/2012 Z. z. zákona o sociálnom poistení.

SME

Sociálna poistovňa


... je na nás či udržíme trend najpriemyselnejšej krajiny (v EÚ, pozn.)

Podobný výrok overoval Demagog.sk už 1. júla 2015, kde ho povedal na konferencii GlobSec práve Robert Fico. Podľa štatistík Svetovej banky pre rok 2014 Slovensko nie je najpriemyselnejšia krajina v EÚ. Nad Slovenskom je Česká republika. Údaje pre rok 2015 nie sú zatiaľ k dispozícii. Výrok Roberta Fica preto hodnotíme ako nepravdivý.

overoval štatistík novembri quandl.com


(...) minister zdravotníctva ako krízový manažér, ako prvú skupinu zdravotníckych pracovníkov prijal práve sestry a pôrodné asistentky.

Nový minister zdravotníctva Tomáš Drucker bol menovaný ministrom 23. marca 2016, týždeň na to sa stretol s predstaviteľmi Slovenskej komory sestier a pôrodných asistentiek (SKSaPA). Skutočne boli zo skupín zdravotných pracovníkov prijaté ako prvé. Výrok preto hodnotíme ako pravdivý.

menovaný SKSaPA prísľub


Pán Paška, vy ste mali v predminulom volebnom období takéhoto (trestne stíhaného poslanca pozn.) medzi sebou, pána poslanca Kvorku. Nezahlasovali ste zaňho.

Výrok o hlasovaní za vydanie poslanca Jána Kvorku (Smer-SD) na trestné stíhanie sme overovali už v minulosti:

overovali TASR NRSR


My sme striktne hlasovali proti tomuto zákonu (o jazykoch menšín pozn.)

Okrem poslancov Jahnátka, Rašiho a Žigu, ktorí boli neprítomní, hlasoval celý poslanecký klub strany Smer-SD proti návrhu zákona o jazykoch nár. menšín.

hlasoval


Ja hovorím ešte raz, že žiadna vládna koalícia nemôže tak fungovať, že jeden z vládnej koalície povie, že ja nie a tým pádom že ideme ďalej. No nemôžme ísť ďalej, lebo už minulý týždeň naznačil v jednej relácii pán Sulík dokonca mne, že no my sme jediní, ktorí chránime záujmy vôbec teda slovenských občanov.

" Ja vám vravím, my nebudeme hlasovať za euroval preto, lebo. Teda za rozšírenie eurovalu preto, lebo toto rozšírenie Slovensko masívne poškodí, " povedal Richard Sulík v relácii Na telo (25.septembra 2011).

"Ale celý ten proces, to je celé pomýlené. V tom je problém a ja sa nebudem určite nič, ja nebudem určite nič so zaťatými zubami podporovať, keď nie niečo nezmysel a keď to jednoducho masívne má poškodiť, tak s tým súhlasiť nebudem, aj keby hneď v iných krajinách s tým súhlasiť mali, že do nohy. Jednoducho nie. Keď raz, aj keď sto ľudí bude tvrdiť, že dva plus dva je päť, no nie je, nie je. Je jedno, koľko ľudí to tvrdí, nie je to dva plus dva, nie je päť. A ešte k tým krajinám, ktoré sú tak veľmi za. Včera alebo predvčerom som čítal, že grécky parlament rýchlo a jednoznačne schválil rozšírenie eurovalu. No jasné, že áno. Veď koľko z tých 17 krajín čaká na peniaze, že dostanú peniaze z eurovalu? Tak čudujete sa, že tí sú zas?"

Sulík hovoril o škodení občanom SR. Priamu zmienku, v ktorej mal uviesť Sulík, že ako jediný chránia záujmy občanov sme nenašli.


Problém je v tom, že tam (do Gazy, pozn.) nemajú prístup novinári, nemajú tam prístup iní humanitárni pracovníci, ako sú tí, ktorých oni akože povolili alebo ktorých akceptujú.

Zahraniční novinári a novinárky majú zakázaný vstup do Gazy od začiatku konfliktu v októbri 2023. Situáciu pokrývajú palestínske médiá, humanitárni pracovníci a pracovníčky a civilisti. Izrael zastavil dodávky pomoci a tiež dodávky tovaru v pásme Gazy v marci 2025. Dodávky pomoci na území Gazy dodáva Humanitárna nadácia pre Pásmo Gazy, americká organizácia založená vo februári 2025 podporovaná Izraelom a USA. Výrok preto hodnotíme ako pravdivý.

Podľa Výboru na ochranu novinárov bolo v Gaze od októbra 2023 zabitých najmenej 185 novinárov a novinárok. Štáty sú pritom viazané medzinárodným právom podniknúť všetky potrebné kroky na ich ochranu v konfliktných zónach. Novinári a novinárky zároveň trpia nedostatkom jedla, limitovaným prístup k elektrine či internetu.

Reportéri bez hraníc a Výbor na ochranu novinárov vyzvali na okamžitý, nezávislý a neobmedzený prístup zahraničných novinárov a novinárok do pásma Gazy, na plnú ochranu palestínskych novinárov a novinárok. Výzvu podpísalo viac ako 204 skupín na ochranu slobody tlače a medzinárodných redakcií.

Medzinárodne organizácie vrátane OSN a Amnesty International Humanitárnu nadáciu pre Pásmo Gazy odsúdili ako nelegitímnu, pretože podkopáva zavedené siete distribúcie pomoci a porušuje základné princípy medzinárodnej humanitárnej pomoci. Humanitárne organizácie nadáciu zároveň obviňujú zo spolupráce s Izraelom a jeho cieľmi. Od zastavenia dodávok pomoci ľudia v Gaze trpia hladom a podvýživou. OSN opakovane vyzval Izrael, aby povolil vstup pomoci vo väčšom rozsahu v súlade so záväznými príkazmi Medzinárodného súdneho dvora, aby spolupracoval s OSN a zabezpečil pomoc pre obyvateľov a obyvateľky Gazy.

zakázaný zastavil zabitých trpia vyzvali odsúdili obviňujú trpia vyzval


Celkove tých zásielok z Číny bolo 7 v tejto chvíli, 2 boli dokonca dary.

Portál Demagóg.SK dohľadal z verejných zdrojov sedem zásielok z Číny, ktoré štát dostal v súvislosti s nákupmi resp. zháňaním zdravotníckeho materiálu pre pandémiu koronavírusu. Dve z týchto siedmich zásielok boli darom. Demagóg.SK oslovil Ministerstvo zahraničných vecí, aby potvrdilo počet a typ tej-ktorej zásielky, odpoveď email však zostal bez reakcie. Tvrdenie Ivana Korčoka napriek tomu hodnotíme ako ešte pravdivé. 17. apríl: dovoz 2,5 milióna chirurgických masiek, ktoré kúpili Štátne hmotné rezervy (ŠHR) 13. apríl: dovoz ochranných pomôcok (návleky na obuv, respirátory, ochranné okuliare), ktoré kúpili ŠHR 7. apríl: vládny špeciál doviezol zdravotnícky materiál 27. marec : lietadlá doviezli dva milióny rúšok, podľa ministra zdravotníctva malo byť 400-tisíc darom čínskej firmy 25. marec : na Slovensko prišlo 74 ton zdravotníckeho materiálu 23. marec : lietadlo z Číny prinieslo do Prahy rúška, ktoré si rozdelilo Česko a Slovensko. Boli darom firiem J&T a EPH 19. marec : dorazil zdravotnícky materiál

17. apríl:
13. apríl:
7. apríl:
27. marec
malo
25. marec
23. marec
19. marec


Tie čísla, ktoré nám ešte zanechala predchádzajúca vláda, hovoria o tom, že plánovaný rozpočet počíta s deficitom na úrovni 4,46 %.

Peter Pelegrini uvádza číslo s presnosťou na dve desatinné miesta, necituje však správne údaje. Podľa súčasného ani pôvodného návrhu štátneho rozpočtu deficit nemal byť 4,46% HDP. Výrok teda hodnotíme ako nepravdivý. Ako uviedla SITA , v decembri roku 2011 podpísal prezident SR Ivan Gašparovič zákon o štátnom rozpočte na rok 2012. Štát mal hospodáriť s rozpočtovými výdavkami na úrovni 17,23 mld. eur a celkové príjmy sa odhadovali na 13,625 mld. eur. Deficit štátneho rozpočtu sa rozpočtoval v objeme 3,675 mld. eur. Vláda Ivety Radičovej naozaj rátala s deficitom verejných financií vo výške 4,6% HDP . Pôvodne bol predložený návrh štátneho rozpočtu, ktorý počítal s deficitom na úrovni 3,8% HDP. Tento návrh neskôr pozmenilo Ministerstvo financií a to z dôvodu zhoršovania sa ekonomickej situácie a kvôli pádu vlády. Dátum zverejnenia analýzy: 16.04.2012 Naspäť Nahlásiť chybu

SITA


Keď bola kríza a Portugalsko muselo byť zachraňované, tak malo 90 percent dlhu, dnes ma 130.

Portugalsko bolo podľa správ SME , HN , Pravdy zachraňované v roku 2011, ako dôsledok situácie z rokov 2009 a 2010. Verejný dlh v roku 2009 bol na úrovni 83,7 % HDP a v roku 2010 na úrovni 94 % HDP, čo v zásade sedí s úrovňou 90 % spomínanou R. Sulíkom. Výrok hodnotíme ako pravdivý.

Nasledujúci graf popisuje vývoj verejného dlhu Portugalska v % HDP od roku 2004.

SME HN Pravdy


Ostatné dva summity Európskej únie boli venované politike rastu. Celý rad kľúčových európskych dokumentov ako stratégia 2020 hovorí o raste.

Ostatné dva summity EÚ sa konali 23.-24. júna 2011 a 1-3. marca 2012 a prednostne sa riešili naozaj témy úsporných opatrení, rozpočtovej disciplíny a hospodárskeho rastu. Na stretnutí hláv štátov a predsedov vlád v dňoch 23. a 24. júna 2011 boli prijaté kľúčové rozhodnutia o imigrácii, vzťahoch s krajinami severnej Afriky a o členstve Chorvátska v EÚ okrem tých o hospodárskej politike. Na marcovom summite podpísali všetky členské krajiny tzv.fiškálnu zmluvu.

ČTK informuje (webnoviny.sk), že prezident Európskej únie Herman Van Rompuy zvolal na 23. mája 2012 do Bruselu mimoriadny únijný summit. Na neformálnej večeri šéfov štátov a vlád sa majú prerokovať hlavne otázky podpory ekonomického rastu v Európe, ktorú sužujú dopady hospodárskej krízy.

Dokument (.pdf) Európa 2020 má podtitul Stratégia na zabezpečenie inteligentného, udržatelného a inkluzívneho rastu a naozaj sa venuje predovšetkým hospodárskeho rastu a prekonaniu finančnej krízy.

konali riešili informuje Dokument


Ja som mal tiež antikampaň, hneď prvý v júli. Dal som 3 trestné oznámenia. Transparenty na mňa boli, prelepené plagáty (...).

Ján Mrva počas predvolebnej kampane skutočne čelil hneď niekoľkým antikampaniam. V júli boli v Bratislave transparenty s nápisom „Homoši preč z Bratislavy – Ján Mrva prvý katolícky primátor. “ V septembri boli prelepené jeho billboardy nápismi " Homofób a konšpirátor ". V týchto prípadoch boli podané trestné oznámenia. Antikampani čelili, resp. trestné oznámenia podali aj iný kandidáti na primátora Bratislavy, napríklad aj Václav Mika či Matúš Vallo . Výrok hodnotíme ako pravdivý.

júli septembri Mika Vallo


A dostávame ich strašne málo (štatistických údajov z Finančného riaditeľstva pozn.). Pre vašu informáciu, štát dodnes nemá evidenciu, 4 mesiace ideme naslepo vo veci výberu daní a ciel.

Nepodarilo sa nám overiť či MF SR dostáva menej informácii od Finančnej správy ako by za normálnych okolností malo. Webová stránka Finančného riaditeľstva SR uvádza v sekcii Štatistiky prehľady plnenia daňových a nedaňových príjmov štátneho rozpočtu SR , a to za každý mesiac v roku 2012. Súčasťou týchto prehľadov je aj výška vybraných daní a ciel. Nevieme, či P. Kažimír hovorí o podrobnejších alebo obecnejších informáciách z FS SR.


2003. 2003 a vtedy vlastne terajší generálny prokurátor bol kandidátom KDH, SMK, čo je časť Most-Híd v súčasnosti a zrejme zaňho hlasovali samozrejme aj terajší opoziční poslanci z našej strany, ale aj poslanci SDKÚ a tento kandidát bol vtedy v podstate najlepší a myslím si aj preto môžem hodnotiť za sedem rokov a osobitne za štyri roky, keď som bol vo vláde.

SME.sk uviedlo : poslanci zvoli Trnku, ktorý dostal 84 hlasov, podporili ho KDH, SMK, Smer, ANO, KSS a nezávislí poslanci okolo Ivana Šimka. Dohoda na Trnkovi bola teda naozaj naprieč straníckym spektrom. Žiadne nezhody ohľadom voľby médiá nespomínajú.

SME.sk uviedlo